Monday August 14, 2017 - 19:09:41\nDeegaanka Xaarxaar oo 30 KM dhinaca waqooyi kaga beegan magaalada Burtinle ayaa waxaa uu yahay deegaan aad mihiim ugu ah dadka degan. Waxaa dhawaan laga hirgaliyey ceel biyood kaas oo haqab tiri doona baahida biyo la'aanta oo deegaanka saamayn wayn u gaysata. Sidoo kale Degaanka wxuu leeyahay xarun caafimaad oo dhawaan Wasaarada Caafimaada Puntland ay daahfurtay, Waxaan ka hawl galo shaqaalle tababaran oo marwalba u taagan sidii dadka deegaanka ay u heli lahaayeen Caafimaad daryeel leh. Waxaa sidoo kale ku yaaal deegaanka Dugsiga hoose ee TAYO oo si heer sare ah u shaqeeya, wuxuuna hoostagaa Wasaarada Waxbarashada Puntland. Waxaa intaas dheer oo deegaanku leeyahay Dusgi Quran iyo Masaajid ay dad bani ku cibaadaystaan.\nDeegnka Xaarxaar wxaaa kajira ganascsiyo badan oo bixiya adeegyo kala duwan. Waxaanka kamid ah Shirkadaha Golis iyo Somtell oo xafiisyo iyo shaqaalleba ay u joogaan Deegaanka Xaarxaar. Deegaanka Xaarxaar waxaa mara wadad dheer ee laamiga ah waxaayna caan ku tahay caano Geel aad u macaan iyo uduga ay Puntland ku caan tahay.\nDeegaanka waxaa oo tagao tuulooyin dhawr ah kuwaas oo ka hareerssan. Waxaana kamid ah, Waabari, Meeraysane, QalanQalle, Balli Dacar Yare, Sagaal Kudhis iyo Koryaal.\nGodoomiyaha Deegaanka Xaarxaar Abdikarin Gelle(Dhuqubo) ayaa noo xaajiyey inuusan deegaanku lahayn saldhig boolis oo ka shaqeeya amaanka deegaanka. Wuxuuna intaas ku daray inay hada ku hawlanyihiin sidii saldhig boolis loogu samayn lahaa deegaanka ayagoo la kaashanaya laamaha amniga ee Puntland.\nXaarxaar, Nugaal, PL\nDowlada Soomaaliya Oo Ka Qayb Gashay Shirweynaha Deegaanka Ee Qaramada Midoobay UNEA 5\nMadaxweynaha Dowladda Puntland Oo Maanta Kulan La Qaatay Qaar Ka Mid Ah Isimada Gobolka Bari (SAWIRO)\nSoomaaliya iyo Talyaaniga Oo Ka Wada Hadlay Qorshaha Horumarinta Qaranka\nWasiirka Wasaaradda Haweenka Iyo Horumarinta Xuquuqda Aadanaha XFS Maanta U Furtay Tababar Agaasimeyaasha Guud Ee Wasaarada


Koox ka dhisan Premier League oo iska iibisay Laacibkii ugu TAAJIRSANAA ebid kubbadda cagta… (Aqriso Sheekadan) – Gool FM\nKoox ka dhisan Premier League oo iska iibisay Laacibkii ugu TAAJIRSANAA ebid kubbadda cagta… (Aqriso Sheekadan)\nHaaruun September 27, 2020\n(England) 27 Sebt 2020. Markaad ka fikirto laacibka ugu TAAJIRSAN kubbada adduunka waxaa durba kugu soo dhacaya sida Cristiano Ronaldo, Lionel Messi iyo Neymar, balse sidaas maaha sheekadu oo xiddiga ugu hodansan waa 22-jir ka tirsanaa kooxda keydleyda ee Leicester City, balse ugu dambeyn ka tagay kooxdaas.\nKooxda Premier League ka dhisan ee Leicester City ayaa iska iibisay Faiq Bolkiah, iyadoo wiilka reer boqor uu ku biiray kooxda ka dheesha horyaalka Primeira Liga Boortaqiiska ee CS Maritimo.\nBal la kulan Faiq Bolkiah, wiilka uu Adeerka u yahay Suldaanka Brunei ee Hassanal Bolkiah, kaa oo qiimihiisa lagu qiyaasay adduun dhan 20 Bilyan oo Doolar, yay kaa hoos bixin sheekadu waa ka gudubtay Milyan oo Bilyan ayay joogtay.\nXiddiga garabka kaga ciyaara ee Foxes ayaa waqti ka ciyaarayay carada Ingiriiska, isagoo waayihiisa ciyaareed ka soo bilaabay AFC Newbury.\n2009-kii, Southampton ayaa Faiq Bolkiah ku soo dartay Akaadamiyadeeda, inkastoo aysan heshiis u gacan galin, Arsenal ayaa iyana 2013-kii u soo bandhigtay Tijaabo.\nBolkiah ayaa 2013-kii Gunners kula tartamay Lion City Cup, xitaa Gool ayuu ka dhaliyay tartankan.\nKaddib markii xaaladdiisa laga war helay, Chelsea ayaa xiddiga garabka ka duula u bandhigtay heshiis labo sano ah oo uu isla markiiba qallinka ku duugay.\nLaakiin hal sano uun kaddib Bolkiah ayaa ka soo tagay Blues si uu ugu biiro Leicester heshiis saddex sano ah.\nInkastoo uu ku dhashay Los Angeles ee cariga Mareykanka, Bolkiah ayaa doortay inuu u ciyaaro dalkiisa Brunei, wuxuuna xulkiisa matalay sagaal kulan, isagoona hal gool u dhaliyay.\nSi Fikrad aan kaaga siinno Hantida Bolkiah waxaad u baahan tahay inaad fiiriso Aabihii Fejri.\nNinka la dhashay Suldaanka dalka Brunei ayaa la warinayaa in 15-sano gudahood uu ku qarash gareeyay adduun dhan 15- Bilyan oo bound markaa uu ahaa madaxa wakaaladda Maal-galinta Brunei\nBolkiah Aabihii Jefri ayaa sidoo kale 35 milyan bil gudaheed ku qarash gareeyay Baabuur, Saacado iyo Qalimaanta Dahabka ee cad cad.\nDuqa dhalay wiilka garabka kaga ciyaari jiray kooxda Leicester City ayaa sidoo kale la aaminsan yahay inuu leeyahay 2,300 oo Baabuuro oo ay ka mid yihiin kuwa ugu qaalisan adduunka sida Bentleys, Ferraris iyo Rolls-Royces.\nLaakiin tan ugu cajiibsan ayaa ah, markii uu Jefri u dabaal degayay dhalashadiisa 50-jirka, Wuxuu u yeertay Fannaankii caanka ahaa ee geeriyooday Michael Jackson si uu u shido xafladiisa Dhalashada.\nKaaga sii daranee garoon dhan ayuu u dhisay si dhacdadaasi loogu qabto, wuxuuna boqorkii Pop-ka ee Michael Jackson u gacan galiyay 12.5 milyan.\nLaakiin waxaa laga yaabaa inaad ka walaacdo maxaa ku wata ciyaarista kubbada cagta wiil ay reerkiisu leeyihiin hantidaas oo idil.\nLaakiin xiddiga Leicester City ayaa wareysi naadir ah uu bixiyay ku yiri:\n“Waxaan ciyaarayay kubbada cagta tan iyo intaan wax xusuusan karo, laga soo bilaabo yaraanteedii waxaan had iyo jeer ku raaxeysan jiray inaan garoonka aado aana cagaheyga ku hayo kubbada.\n“Waalidiinteeda markasta way i taageeri jireen, iyagoo iga caawinaya inaan gaaro riyooyinkeyga inaan noqdo laacib kubbada cagta ah.\n“Caruurnimadeydii si adag ayay ii tababareen nafsad ahaan iyo jir ahaanba, sidaa darteed waa inaan iraahdo waalidiinteeda ayaa ah kuwaan ku daydo.”\nSAWIRRO DHEERI AH:


Hiil Qaran: Dekadaha Berbara, Boosaaso iyo …..\nWQ. Maxamed A Amir\nDhammaan dalalka ka soo baxa ama ku sii socda dagaallada sokeeye waxay leeyihiin dabeecado u gaar ah oo ay ka mid tahay iney dhinac walba ka nugul yihiin. Nuglaantaas oo keenta iney soo wajahdo halis qarannimo oo u baahan taxaddar dheeri ah iyo faham ka yimaada xagga hoggaanka sare iyo hay’adaha curdanka ah ee dalkaas.\nSida ay qabto qawaaniinta caalamka ee dunida casriga ka ilaaliso fowdada iyo inuu dhaco isku takri fal awoodeed, dowladahani waxay fursad u siineysaa iney awoodaan iney ilaashadaan qarannimadooda iyagoo isticmaalayo qawaaniintaas. Hase yeeshe marar badan waxaa seejiyo fursaddaas dhowr sababood oo ay ugu waaweyn yihiin:\n1. Faham la’aan haysata Hoggaanka sare iyo hay’adaha dalkaasi leeyahay ee xagga macnaha ilaalinta siyaaada (sovereignty). Lama dhihi karo waa aqoondarri oo kaliya ee waxaa laga yabaa inay tahay inay xogta ka kala maqan tahay taasoo keeni karta inla qaato go’aamo lagu xallinayo xaaladda dhow hasa yeeshee dhaawac aan laga soo kaban Karin u keenta xaaladda fog ee dalkaas.\n2. Cabsi hoggaanka sare soo wajahda taas oo ku saleysan DOQONI YAAN LAGAAGA DARIN AYEY U DAGAAL LA’DAHAY, ama armaa balaayo tan ka sii darani dhacdaa.\n3. Lacago laaluush ah oo lagu Kharqiyo madaxda qaar iyo siyaasiyiinta firfircoon oo aan heer lahayn.\n4. Ballan qaadyo kaalmo dhaqaale horumarineed oo dalka la sii doono, kuwa kalana inay soo socdaan loo ballanqaado haddii la gaaro waxa la rabo dalkaas.\n5. Iyo isbahaysi loola sammeysto dalal kale oo iyaguna dano kale ka leh dalka tabarta daran ee lala heshiinayo.\nHaddaba annagoo ka tusaale qaadaneyna gogolxaarkaas aynu ku eegno dalkeenna iyo arimaha dekadaha dhaca waqooyiga iyo waqooyi-bari ee dalka, wallow ay bilow uun ujeedada ka yihiin oo ay dhici karto inaan maalmo dhow kuwa kale maqaallo kuwa kale oo leh waxaan heshiis la galeynaa dalal kale.\nDekaddaha Berbera iyo Boosaaso.\nArrinta ku saabsan heshiisyada dekedda Berbera ee horay loo saxiixay iyo midka dekedda Boosaaso ee lagu saxiixayo magaalada Dubai dhibaatooyinka ay gadaasha ku wataan ma aha oo kaliya kuwo dhaqaale iyo horumar degaan laga helayo ama la diidan yahay ee halista ku jirtaa waa SIYAADADII iyo qarannimadii Soomaaliya ee horay dhaawacu u gaaray halla DHAMMEYSTIRO.\nDunida maanta ee carro-adegeyntu (globalization) noqotay xaqiiqo lagu wada nool yahay marar baddanne lagu kala faa’ideysto, waxaa ka dhaca heshiisyo la xiriira dhaqaalaha iyo amniga sida howlgelinta dekedaha iyo saldhiyo militari ee ka dhaca dhulka dalka xoogga ama awoodda yar labada dal ee galayo heshiiskaas. Waxaase arrinta sii murjiya marka heshiiska loo geli waayo si waafaqsan danaha labada dal iyo xeerarka caalamiga ah ee maamula arrimahaas oo dib u sixiddooda ay aad u adkaato hadhow amaba la sixi waayo oo sidaas ku waara.\nHeshiisyada noocaan ah waxaa lagu galaa awoodda sharciyeysan ee SIYAADADA qaranku leeyahay (sovereign Power). Laakiin taas kuma dhicin heshiisyada dekedaha Berbera iyo Boosaaso. Ma aha in la diidayo maslaxado horumarineed ee dalka Soomaaliya ama qeybo ka mid ah sida Somaliland iyo Puntland ee waxa dhibku ka jiro waa sida loo gelayo heshiiska. La iskuma haysto maslaxad caam ah oo la helayo (haddiiba ay jirto) iyo sida loo qeybsanayo ee waa sida lagu gelayo heshiiska oo dabada ku wadata kala TAG iyo BURBUR hor leh oo siyaasadeed oo ku yimaada marka hore SIYAADADA, marka xigana QARANIMADA dalkeenna. Taas oo raad boog degdeg ah ku yeelaneysa guud ahaan qarannimada dhantaalan ee Soomaaliyada maanta.\nHaddaba, hoggaanka sare ee dalka, xukuumadda cusub iyo baarlammaanka federaalka oo ah ilaaliyaha SIYAADADA dalka (sovereignty repository) waxaa la gudboon iney si degdeg ah wax uga baddalaan waxa socda maanta oo aaney u dhega nuglaan dallaaliinta garaacaya gurbaanka ah reer hebel ama degaan hebel baa loo dan leeyahay oo loo diidan yahay horumar ay gaari lahaayeen.\nWaxaan rajo aad u weyn ka qabay in golaha shacbiga ay maalintii 05/04/2017 ka doodi doonaa hindisaha dekadda Berbera oo halkaas uu ka soo baxo sharci halbeeg u noqon lahaa dhammaan arriimahaan murugsan, hasa yeehsee waxaa igu maqaala ah in xukuumadda loo celiyey si waqtiga loo daba dheereeyo, ka horna uu heshiiska uu meel maro. Waxaa la sheegayaa in xubna sare oo uu ku jiro Cumar Cabdurashiid oo aan dalkaba maqan hadda ay si xoog leh uga shaqeeyeen dib u dhiggaas si barlamanka uu fasax galo.\nBarlamanka iyo Guddoonkiisa\nHaddaba waxaa la gudboon guddoonka Barlamanka iyo xildhibaannaba inay arrintaan u qaataan xaalad degdeg ah oo golaha shacbiga si dhakhsa ah la horgeeyo hindisahaas , haddii kale waxay noqonee boog iyo mas’uuliyad darro aan ka harin ummadda Somaliyeed iyo ciddii daycday markay wax ka qabad lahayd.\nHaddaba, iyadoo la xeerinayo dareenka iyo baahida ay qabaan degaannadaas iyo dadka Ku nool iyo iyadoo laga hortagaayo TAFAARIIQ-GADEYNTA kaabayaal kale oo qaran oo manta badqaba ee ku yaal meelo kala duwan ee dalka, waxaan soo jeedinayaa talooyinka soo socda in:\n1. Dib loogu noqdo wadaxaajoodka heshiisyadaan iyadoo ay ka wada qeybgalayaan maamul degaameeyada gacanta ku haayo kaabayaashaan iyo dowladda federaalka ah.\n2. Heshiiskaan la waafajiyo xeerarka caalamiga ah iyadoo la adeegsanayo khubaro ku xeel dheer arrimahaan.\n3. Maslaxadaha ka imaanayo loogu roonaado maamul degaannada gacanta ku haayo kaabaha laga hadlayo.\n4. La isla meel dhigo raadka ay ku yeelaneyso arrinkaan heshiisyada wax qeybsiga ku dhisan habka federaalka ee la gaari doono.\n5. La muujiyo dareenka dowladda federaalka ah ee la xiriiro go’aannadii horay loo gaaray ee hay’adaha caalamiga ah sida qaramada midoobay iyo kuwa qaaradeed sida Midowga Afrika iyo kuwa goboleed sida IGAD iyo Jaamacadda carabta ee ahaa midnimada dalka iyo dadka Soomaaliya iney tahay lama taabtaan. Go’aannadaas oo dhowristooda iyo fulintoodu tahay mas’uuliyad caalami ah.\nXadeynta iyo Biyaha Caalamiga ah\nMarka aan arrinka dekedaha intaas uga baxo, waxaan rabaa inaan la socodsiiyo dadka Soomaaliyeed meel kasta oo ay joogaan in dhawaan madaxweynaha Somaliland Md. Axmad Maxamed Siilaanyo uu u gudbiyay xoghayaha guud ee qaramada midoobay bayaan la xiriira XADEYNTA IYO CALAAMADEYNTA xuduudda badda ee u dhaxeysa Yemen iyo Somaliland. Arrinkaan wuxuu HALIS ku yahay dacwadda Soomaaliya iyo Keenya u dhaxeysa oo lagu macna tiraayo Keenyana loogu fududeynaayo iney qiil u hesho dacwaddeeda marka ay dhawaan dooddu ka furanto Maxkamadda Hague iyadoo ku andacoo doonto Soomaaliya kama jirto hal dowlo oo SIYAADO leh. Sidaas daraadeed dowladda federaalka kuma dacwoon karto magaca Soomaaliya\nUgu dambeyntii qormadaan kooban waxaan ku soo gunaanadayaa, marka aan meel iska dhigno caadifadda qabaliga ah, Somaliland maadaama aaney xaq sharci ah u lahayn arrimaha badaha, iney arrinkaan wixii tabasho ah ee ka jira wada hadal kala gasho dowladda federaalka ah ee maanta matasha SIYAADADA dalka la yiraa Soomaaliya oo Somaliland ay ka midka tahay. Mar kale waxaan ku celinayaa arrinkaani badda ma aha arrin dhaqaale ee waa arrin wiiqaya garta Soomaaliya ee dacwadda badda ee ka socota maxkamadda caalamiga ah ee Hague.\nWQ. Maxamed A Amir [email protected]


Madaxweyne Farmaajo oo magacii ka baddelay magaalada Dhuusamareeb | HalQaran.com\nHome Wararka Maanta Madaxweyne Farmaajo oo magacii ka baddelay magaalada Dhuusamareeb\nMadaxweyne Farmaajo oo magacii ka baddelay magaalada Dhuusamareeb\nDhuusamareeb (Halqaran.com) – Madaxweynaha JF Soomaaliya, Mudane Maxamed Cabdullaahi Farmaajo oo maanta ka qeybgalay munaasad lagu xirayay wajiga 3-aad ee Shirka Dhuusamareeb ayaa sheegay in uu Magaca ka bedelay Magaalada Dhuusamareeb.\nMadaxweyne Farmaajo ayaa sheegay, in marka la’eego dhawaqa magaca magaalada Dhuusamareeb uu ka bedalanyahay magaalooyinka kale ee dalka.\n“Waxaa dhowr jeer la ii keenay soo jeedin la iyiri magaaladaan waa Taariikhi magaceeduna waa magac ka duwan magacyada magaalooyinka Soomaalida marka si aan u casriyeyno magaca magaalada waxaa madaxweynaha iyo Masuuliyiin badan iga codsadeen inaan ugu dhawaaqo magac kale oo la yiraahdo SAMAREEB” ayuu yiri Madaxweyne Farmaajo.\nDad farabadan ayaa siyaabo kala duwan uga hadlay go’aankaan uu qaatay Madaxweynaha JF Soomaaliya Maxamed Cabdullaahi Farmaajo ee magacii Magaalada Dhuusamareeb u bedelay (SAMAREEB)\nIlaa iyo hadda lama oga sida uu ku hirgeli doono magacaan cusub, maadaama muddo fog magaaladaas loogu yeeri jiray Dhuusamareeb.\nDhuusamareeb oo magacii laga baddelay


Home News Madaxweyne Farmaajo u magacaabayo shaqsi ay isku heyb yihiin Xoghaya Joogtada ee...\nMadaxweyne Farmaajo u magacaabayo shaqsi ay isku heyb yihiin Xoghaya Joogtada ee Wasaaradda Batroolka\nMOL ayaa idiin soo warisay in agaasimaha guud ee wasaaradda batroolka JFS loo magacaabay si qarsoodi ah Karar Doomeey bishi May ee sanadkan 2018. Madaxtooyada JFS ayaa lagu wadaa in ay u magacowdo Xoghayaha Joogtada ah ee wasaaradda batroolka iyo macdanta Karar Doomey oo ka mid aha howlwadeenada SOMA-OIL una shaqeyn jiray RW Xasan Cali Kheyre.\nKarar Doomey aya ka soo jeeda beesha Madaxweyne Farmaajo, waana xoghayihii seddexaad ee uu u magacaabo Madaxweyne Farmaajo rag ay isku heyb yihiin. Dhammaadkii bishii Ogosto ee sanadkan ayuu Madaxweyne Farmaajo u magacaabay Xogyaha Joogtada ah ee Wasaaradda Qorsheynta Cabdulqaadir Axmed Warsame oo isna ku hayb ah Madaxweyne Farmaajo.\nXafiiska Madaxweyne Farmaajo aya noqday mid ay si xowli ah uga socota musuqmaasuq ku saleysan hayb sooc lagu wada shaqaalaha wasaaradaha iyo saraakiisha ciidanka isagoo beegsanaayo in uu xilalka ka qaado saraakiisha sare ee beelaha kale una magacaabayo rag ay isku heyb yihiin oo dhamaantood u dhashay beesha Mariixaan.\nIyadoo uu amnigi faraha ka baxay aya waxaa bilaabatay caburin shacab oo dhan walba ah, taasoo keeni doonta ugu danbeynta in ay bilaabato kacdoon shacab.\nPrevious articleWasaaradda Waxbarashada oo Amartay in Iskuulada Dowladda Lasoo Wareejiyo&Banaanbax lagu li filaayo inay Muqdisho ka dhacaan(Dhageyso)\nNext articleFarah Macalin oo noqday lataliyaha gaarka ah ee MW Waare iyo dagaalka Axmed Madoobe oo loo raray Hirshabeele\nDesert Locust situation update – 10 March 2020


Hiran State - News: HS:-Wararkii ugu danbeeyey iyo magaalada Bulo Burde\nHS:-Wararkii ugu danbeeyey iyo magaalada Bulo Burde\nHS:-Wararkii ugu danbeeyey ee naga soo gaaraya magaalada Bulo Burde caawa ayaa sheegaya in kooxda Shabaab ay siweyn ugu kala aragti duwan yahiin qaabka loo galayo dagaal saf balaran ah oo ay sida ay sheegeen ku doonayaan iney ku difaacaan magaalada Bulo Burde dibna ugu qabsadaan magaalada Belet Weyne.\nMuran xoogan iyo kala aragti duwanaan ayaa waxey ka taagan tahay arintaas kadib markii hogamiyaasha qaarkood oo sida laga dareemayo magaca Shabaab doonaya iney u isticmaalaan danaha beelahooda sida hogaamiyaal aanu ka xusi karno.\nAli Dheere,Hasan Dahir Aweys Xussen Ali Fiidow iyo saraakiil u badan Xizbul Islaamkii bur buray hadana ku biirey Shabaab,waxey soo jeediyeen in Hiiraan laga soo weeraro labo jiho. dhinaca Bulo Burde ciidamo u badan kuwa ka amar qaata hogaamiyaashaas aanu kor ku soo sheegnay lagana keenay ceelasha Biyaha Afgooye iyo Dayniile iney gudaha magaalada Bulo Burde ku dagaalamaan si ay magaalada u bur burto.\nSidoo kale Oday Hasan Daahir Aweys ayaa soo jeediyey dhinaca waqooyi ee magaalada Belet Wyene iney diyaar ku yahiin ciidamo u badan beeshiisa oo wata magaca Ahalusuna iyagoo sida ay sheegeen Aden Abdi Ciise (Garaaso) oo dhawaantan soo gaaraya Hiiraan uu garab kusiin doono ciidamo hada ku sugan Guriceel oo uu hogaaminayo nin ay ku sheegeen Xeefoow oo ah gudoomiyaha gudiga fulinta Ahalusuna goboalda dhexe, ninkaasi oo ay ilmo adeer yahiin Hasan Daahir Aweys.\nLaakinse sarakiil kale oo Shabaab ka tirsan waxey qabaan in shacabka la kasbado oo laga raadiyo taageero iyagoo quul dareeyey dagaal laga qarinayo qaabka loo gaalayo saraakiisha Shabaab ee degaan ahaan ka soo jeeda Hiiraan in aan guul lagu gaari karin ayna arintaasi xarakatu ku fashilmi doonto.\nSi kastaba markii laga war heley dhaqdhaqaaqa ay wadaan hogaamiyaashaan aanu magacyadooda kor ku xusnay ayaa waxaa la qorsheeyey in loogu tago Bulo Burde kuwa wata magaca Ahalusunana laga soo reebo shaqiyaadka reer Hiiraanka ah kedibna kooxda Ahalusuna Galgaduud oo uu hogaaminayo Xeefoow loola dagaalamo qaab qabiil.\nSikastaba shacabka Hiiraan ayaa hada siweyn ula socda hagardaamada ay markasta qaar ka mid ah beelaha Soomaaliyeed ku hayaan iyagoo huwan magacyo diin.ma ahan markii ugu horeysay ee Hiiraan leysku dayo in lagu qabsado magacyo diin horey ayaa waxaa sidan oo kale ugu qabsaday ururkii uu hogaaminayey Hasan Daahir Aweys ee Xizbul Islaam iyadoona magaalada Belet Weyne si arxan daro ah xiligaasi loogu garacay Hoobiye lana gubay baqaarada ugu waaweyn magaalada Belet Weyne iyadoo ay kooxdu markaasi isticmaaleysay shaqsiyaad reer Hiiraan ah oo ay qaldeen.\nUgu danbeyn waxaa leysla gartay hadii lagu guuleysan waayo qorshahan in la diyaariyo qaraxii Jun,18/2009kii lagu dilay wasiirkaii Amniga iyo dad kor u dhaafaya 100 ruux oo kale iyadoo lala eeganayo goobaha lagu shiri doono.\nIsku soo duuboo reer Hiiraan markaan iyagoo soo jeeda ayaa la qabsan doonaa shaqsi danbe oo reer Hiiraan ah oo loo adeegsan doono bur burinta magaalooyinka waaweyn ee Hiiraana ma jiri doono ayuu yiri sargaal caawa naga codsaday in aanu maagciisa xusin oo ku sugan Hiiraan.\nMagaalada Bulo Burde ayaa laga yaabaa isla rag kooxda Shabaab ka tirsan oo ka soo jeeda deegaanka in ay dagaal ka bilaabaan gudaha magaalada Bulo Burde ka hor inta aysan gaarin xoogaga Hiiraan oo ku sii siqayo magaalada.\n· admin on January 05 2012 23:39:45 · 0 Comments · 1437 Reads ·\n14,568,759 unique visits


Tartan Ku Saabsan Hal-abuurnimada Koombiyuutarada iyo Tiknoolajiyadda ah oo Hargeysa Lagu Qabtay | Somaliland Post\nHome News Tartan Ku Saabsan Hal-abuurnimada Koombiyuutarada iyo Tiknoolajiyadda ah oo Hargeysa Lagu Qabtay\nTartan Ku Saabsan Hal-abuurnimada Koombiyuutarada iyo Tiknoolajiyadda ah oo Hargeysa Lagu Qabtay\nHargeysa(SLpost)-Todoba ka mid ah jaamacaddaha magaalada Hargeysa ayaa tartan ku saabsan Tiknoolojiyadda iyo hal-abuurnimada dhinaca koombiyuutarada oo loogu magacdaray “Muhandis Challenge” ku dhex maray magaalada Hargeysa. Tartankan oo ah mid ku cusub gayiga Somaliland ayaa maanta lagu soo gabagabeeyay magaalada Hargeysa taasi oo ay ardayda jaamacadduhu ku soo bandhigeen hal-abuurnimo xeel dheer.\nWaxa tartankan ka soo baxay hal-abuurnimo xeeldheer oo dhallinyarada aqoonyahanka ah ee reer Somaliland ay ku leeyihiin tiknoolajiyadda, taasi oo ay ay la yimaadeen awood ay tiknoolajiyadda dunida ugu soo kordhin karaan fikraddo cusub.\nWaxa tartankan ku guulaystay afar fikradood oo kala matalayey afar jaamacaddood oo ka mid ah, waxa uu mid waliba dhiniciisa soo bandhigay barnaamijyo casri oo aynnu qiimo badnaayeen bog sahlaya in wax lagu kala iibsaddo iyo barnaamij ah kuwa bulshadu ku xidhiidho ah oo ay is fahmi karaan dad kala luuqaddo ahi.\nQaar ka mid ah shirkadda waaweyn ee adeegga tiknoolajiyaddeed ku shaqeeya ayaa halkaa ka sheegay in ay maalgalinayaan dhallinyarada hal-abuurka qiimaha badan la yimid.\nHalkan ka Daawo Barnaamijka MUHANDIS Challenge:


Sababaha Keena Cirrada Timaha - BAARGAAL.NET\ncaafimaad cirro timaha\n✔ Admin on October 21, 2014\nSababta ah inay timuhu cirroobaan lama xidhiidho da'. Waad cirraysan kartaa adigoo yar amaba da'dhexe ah. Dadka qaarkii waxay cirraystaan iyagoo dhalinyar ah halka qaarkoodna ay cirraystaan markay gaadhaan 60 jir iyo wixii ka sii weyn.\nMaadada la yiraahdo "Melanin" ayaa timaha midabka madow siisa, haddii ay yaraato, waxaad isku arkaysaa cirro.\nCirrada bilowga ahi waxay bilaabmataa 20 jirka ilaa 30 jirka. Sababta ugu weyni ee hore loogu cirroobo waa hide. Qofka isku arka cirro ka soo baxda isagoo u dhexeeya 20 jirka iyo 30 jirka waxay noqonaysaa cirro hido ah, oo waalidiintii ay lahaayeen. Weliba waxa fiican inuu baaro ilaa saddex awoow.\nSababta kale ee keenta cirrada bilowga ah ayaa ah maandooriyaha sida, sigaarka, alkahoolka, khamriga iyo jaadka.\nKiimikooyinka ku jira maandooriyaha ayaa dila maadada " Melanin" oo midabka madow siisa.\nCirrada da'du keento (age graying) Marka qofku gaadho da'da 50 jirka waxa toos ugu bilaabma cirro ay da'du keento. Marka da'dan la gaadho waxa meesha ka baxda maadada soo saarta midabka madow ee la yidhaa" Melanin". Dadka qaarkii oo ah tiro yar ayaa ku cirroobo 60 jir ilaa 70 jir. Waxayna lagu sheegay dadkaasi inay 1000-kii qof ku jiraan 3 qof ay ku cirroobaan da'daasi. Haddii ay jidhkaaga ku badato maadada" hydrogen peroxide" waxa si dhakhso ah kuu haya cirro deg-deg ah. Maadadan hydrogen peroxide waxay dishaa maadada kale ee timaha midabka u samaysa.\nWuxuu qof iska ilaalinayaa inay jirkiisa ku badato maadada" hydrogen peroxide" waayo maadadani waxay burburisaa maadada kale ee timaha midabka madow siisa ee la yiraahdo " Melanin". Waxa kale oo lagaga hortagi karaa in la xoojiyo fiitamiinada iyo macdanaha hoos ku qoran:\nVit A, Vit B, Vit B12, Zinc, Iron, Copper, Protein iyo Whole Grains.\nDhamaan fiitamiinada iyo macdaha waxa ku badan maadada "Melanin". Waxa kale oo jira kiniin ay ku badan tahay maadada" Melanin". Oo loogu yeero " Melancor". Markaad isku aragto cirro bilow ah haddii aad isticmaasho kiniinkaasi, cirradii halkaasi ayey ku istaagaysaa.


Socialbungy: Madal Suuq Ku Fekerkaaga | Martech Zone\nMar kasta oo xayeysiiya cusub uu iska diiwaan geliyo degelkeenna oo ay leeyihiin barxad suuq-geyn ah, waxaan inta badan qaadnaa quusin qoto dheer oo aan ku sameynaa qoraal ku saabsan iyaga. BulshadaBungy dhawaanahanba waan saxeexnay si aan u xayaysino sidaa darteed waan hubinay iyaga waxaanan dooneynay inaan kula wadaagno.\nBulshadaBungy waa suuqgeynta dhacdooyinka iyo aaladda hoggaanka qabashada loogu talagalay ipadka (ama kaniini kasta & PC) loo isticmaali jiray in lagu qabto tartamada, xaaqmooyinka, iyo foomamka is-qoritaanka. Kufiican dallacsiinta dukaanka, kiishka, aqallada dhacdooyinka, ama xitaa bannaanka. Sii dadka sabab ay u soo booqdaan qolkaaga dhacdada ama kiishka:\n44% booqasho sababtuna tahay kobcinta lasiiyay ama dallacaadda.\n32% booqasho si aad u daawato macluumaadka sheyga.\n13% booqasho si aad u aragto waxyaabaha ku jira is-dhexgalka.\n11% booqasho si aad u daawato bandhig alaabeed.\nMa jiro wax horumar ah oo loo baahan yahay oo barxadda ayaa loo habeyn karaa astaantaada, oo ay ku jiraan sawirrada. Halkan waxaa ah dhacdooyin SocialBungy ugu habboon in la isticmaalo:\nDhacdooyinka Dhacdooyinka iyo Kiisaska - Ku beddel kuwa booqdayaasha ah ee soo-booqdayaasha ah, martida albaabka, ama is-dhexgalka astaamaha aad la kulanto inta lagu jiro dhacdadaada oo dhan tartan, foom is-qoris, ama dallacsiin kasta oo kale.\nmuujinaysaa Ganacsiga - Sii qolkaaga ganacsiga Show ka casriyeynta boodhadhka yar yar iyo sanaadiiqda bakhtiga. U isticmaal kaniinigaaga ama kumbuyuutarkaaga kumbuyuutar si aad ugu socodsiiso dhiirrigelin si aad si toos ah qolkaaga ugu qabato hoggaanka\nDukaan ku yaal iyo Tafaariiq - Ku orod ka qayb qaadashada dallacsiinta dukaanka halkaas oo aad ka soo qaban karto hoggaanka oo aad ugu beddeli karto dukaanka dhexdiisa.\nDhiirrigelinta Wadooyinka - Adeegso iPad-ka si aad ugu beddesho isdhexgalka asxaabta-kooxdaada kooxda horseedka iibka la taaban karo.\nMuuqaalka ugu xiisaha badan ee SocialBungy ayaa ah inay diyaar u tahay adeegsiga kooxda. Qabashada adeegsiga Analytics shaqaalahaaga oo dhan, la soco saacadaha shaqsiyadeed ee ay leeyihiin, lana soco tirada gelitaannada urur kasta ururinayo.\nTags: waab dhacdodukaan ku jiradhaansadoqabashada hogaankadiiwaangelintatafaariiqdaKordhinta Iibkakooxda iibkabulsheeddukaankadallacsiinta waddooyinkakiniinbandhig ganacsi\nFeb 5, 2014 markay ahayd 9:01 PM\nWaad ku mahadsantahay wadaagida macluumaadkan Douglas. Daacadii daacad uma aqaano Socialbungy laakiin waan eegi doonaa tan dhowaan.\nFeb 6, 2014 markay ahayd 3:38 PM\nHI Barbara, waxaan ahay aasaasaha halkan SocialBungy. Haddii aad wax su'aalo ah qabtid ama aad u baahato inaad ku dhex socoto si xor ah iigu soo dir emailkayga mbarwick@socialbungy.com


Wararkii ugu dambeeyay barakac mar kale ka billowday magaalada Beledweyne, kaddib markii… | HalQaran.com\nHome Wararka Maanta Wararkii ugu dambeeyay barakac mar kale ka billowday magaalada Beledweyne, kaddib markii…\nWararkii ugu dambeeyay barakac mar kale ka billowday magaalada Beledweyne, kaddib markii…\nBeledweyne (Halqaran.com) – Dadkii ugu badan ee ku nool Beledweyne ayaa Jimcihii maanta billaabay barakac, kadib markii wabiga Shabeelle uu fatahaad ka sameeyay qeybo ka mid ah magaalada haba ugu badnaatee xaafadda Xaawa Taako.\nWararka ayaa sheegaya, in dadka barakacaya ay aadayaan dhinaca deegaanka Ceeljaale ee duleedka Magaalada Beledweyne si la mid ah sidii sanadkii hore ay ku barakaceen.\nWaxaa jirto cabsi xooggan oo ku aadan in guud ahaan Biyaha ay gaaraan Magaalada oo dhan.\nMaamulka Gobolka Hiiraan kan Degmada Beledweyene iyo Ganactasada oo iskaashanaya ayaa maalmahaan waday howlo lagu carro-tuurayo goobaha laga cabsi qabo inuu fatahaad ka sameeyo Wabiga, waxaana wali socdo daddaalo lagu xakameynayo .\nDowladda Federaalka ah ee Soomaaliya ayaa wafdi Wasiirro ah u dirtay magaalada Beledweyne, kuwaas oo qiimeyn ku sameeyay halka ugu haboon oo biyo xireen laga dhisi karo si looga baaqsado fatahaad.\nBarakac ka billowday Beledweyne


Caddeymo muujinaya go’aanka dowladda Soomaaliya ee sheegashada kenya Badda Soomaaliya | Hadalsame Media\nHome Wararka Caddeymo muujinaya go’aanka dowladda Soomaaliya ee sheegashada kenya Badda Soomaaliya\nCaddeymo muujinaya go’aanka dowladda Soomaaliya ee sheegashada kenya Badda Soomaaliya\n(MUQDISHO) 06 Maarso 2019 – Qoraal kasoo baxay wasaaradda arrimaha dibedda Soomaaliya ayaa looga jawaabay bayaanka 21-kii bishii hore kasoo baxay wasaaraddda arrimaha dibedda Kenya.\nWarkaan qoraalka ah oo ku taariikheysan 25-ka Febraayo 2019 ayaa lagu beeniyay sheegasho ka timid wasiirka arrimaha dibada dalka Kenya, Monica Juma oo ku saabsan sheegashada Kenya ee badda Soomaaliya.\nWasiirka arrimaha dibedda Kenya ayaa hadal ay waqtigaas siisay warbaahinta ku sheegtay in Soomaaliya ku iibgeysay shirkii magaalada caasimada ah ee London xirmooyin Shidaal oo ay ku jira goobta ay isku hayaan labada dal ee dariska ah.\n“Dowlada Soomaaliya waxay dabagashay hadalka Juma, wuxuuna u muuqdaa mid ku saleysan kala aragti duwanaanshiyaha xaqiiqooyinka,” ayaa lagu yiri warka kasoo baxay wasaarada arrimaha dibedda ee Soomaaliya\nSoomaaliya ayaa ku waanisay Kenya in laga wada fogaado wax kasta oo sii xumeynaya muranka ayaa soo bandhigtay labo qaab oo loo mari karo xal loo helo khilaafka wali taagan.\n“Hadii uu sii socdo walwalka Kenya, dowlada Soomaaliya waxay caddeynaysaa in kala aragti duwanaanshiyaha la xalin karo iyada oo la marayo qaab diblumaasiyadeed iyo maxkamad,” ayaa lagu xusay qoraalka.\nHadalka dowladda Soomaaliya ayaa meesha ka saaraya damac ku jira Kenya ee ah in si hoose loo dhameeyo kiiskaan iyada oo ay garwadeen ka noqonayaan Ururada IGAD iyo Midowga Afrika oo ay xubin ka yihiin labada dal.\nDowladda Soomaaliya ayaa mar kale sheegtay in ku taagan tahay mawqafkeeda la xiriira kiiska badda islamarkaana lagu xalin doono maxkamada horteeda, waxaana Wasaaradda arrimaha dibeda Soomaaliya ay sheegtay inay wali diyaar u tahay wadashaqeyn dhow oo ay la yeelato dhigeeda Kenya, wallow xiriirka labada uu gaarey meeshii ugu hooseysay.\nPrevious articleMadaxda Soomaaliya iyo Itoobiya oo Nairobi ku sugan iyo shirarka halkaasi ka dhacaya oo Isha lagu wada hayo + Sawirro\nNext articleSoomaaliya iyo Masar oo ka wadahadlay arrimo muhiim u ah labada dal + Sawirro


Raysal Wasaaraha Itoobiya Oo Ku Hanjabay Inuu Weerar Ku Qaadi Doono Gobolka Tigrey\nThursday July 15, 2021 - 11:05:56 in News by G. Good\nAddis Ababa(HWN):Ra’isal Wasaaraha Itoobiya Abiy Axmed ayaa marki ugu horreysay ka hadlay magaalooyinka Alamata iyo Koram ee ay dib u qabsadeen xoogagga TPLF, wuxuuna sheegay in dowladdiisu ay sameyneyso wax kasta oo suuragal ah.\nBayaan ka soo baxay Dawlad Deegaanka Amxaarada waxaa lagu sheegay Ciidamada TPLF ee qabsaday magaaloyinka Alamata iyo Koram ay u ruqaansadeen dhinaca Walqayt-Tagade iyo Satiit-Humera si ay u qabasadaan.\nWuxuu tilmaamay in marka "dowladda ay sameyneyso waxkasta oo suuragal ah iyo sida ku habbon”.\n"Xabad joojinta ay dowladda dhexe gaartay si kale ayey u qaateen oo waxay billaabeen inay deegaanka Tigray ka huriyaan colaad hor leh”.\nWuxuu yiri: "Beesha Caalamkana waxay isku dayayaan in waddooyinkii looga talagalay in shacabka Tigray gargaarka loo mariyo ay TPLF dagaalka uga faa’ideysanayaan haddana hay’adaha gargaarka waxay isku dayayaan inay dowladda eedo ay mudneyn u soo jeediyaan,” ayuu yiri.\nShuruudahaasi waxaa ka mid ah: "Ciidamada Eritrea iyo kuwa deegaanka Amxaarada inay ka baxaan deegaanka Tigray, ayna ku laabtaan dagaalka ka hor halki ay joogeen”.\nMaamulka Deegaanka Amxaarada dhankiisa wuxuu sheegay: "Deegaannada ay shacabka Amxaarada muddo u soo halagamayeen ee jiritaankooda ku xiran” sida deeganada Raya, Alamata, Walqayt-Sagade iyo Satiit-Humera "inay difaacanayaan.”\nAbiy Axmed farriintiisu wuxuu ku sheegay: "Shacabka Tigray dareenka aan u qabno iyo beesha caalamka heerka aan u joogno marki ugu dambeysay ayaan tusnay.”\nWuxuu intaasi ku daray: "Nabaddu waxay nooga baahan tahay xoogaha naf hurid ah, haddana waxaan ognahay xalka ugu dambeeyo inuu yahay mid nabadeed”.\n"Innaga oo dadaal ugu jirno in aan fududeyno howlaha gargaarka bini-aadamnimo ee lagu gaarsiinayo deegaanka Tigray, haddana dhinaca kale cadowgeenna gudaha iyo dibadda oo iskaashanaya waxay nagu soo qaadeen dagaal ay u mideysan yihiin, kulligoodna waan iska celineynaa,” ayuu yiri.\n"Naf-huridda shacabkayaga aan u sameynay waxaa ka faa’ideystay kuwa daciifka ah ee aan fahmin, natiijona ma keenin. Xoogagga TPLF inay yihiin cadowga ugu weyn ee jiritaanka Itoobiya, waxaa caddeynaya ficilladooda. Annaga oo shacabka Itoobiya oo dhan kaashaneyno cadowgaasi waan iska difaaceynaa waana ka guuleysaneynaa.”\nCiidamada dowladda dhexe, 28 bishii June 2021, markii ay ka soo bexeen deegaanka Tigray, xoogagga TPLF waxay billaabeen inay dib u qabsadaan caasimadda Maqale iyo magaalooyin kale oo deegaankaasi ku yaalla.\nDeegaannada Tigray hoostagayey balse Amxaaraduna ay sheegato waxaa ka mid ah Walqayt-Sagade, Satiit-Humera, Talamti iyo Raayaa.


Waa maxay sababta aad samayn Lugood gurmad si drive dibadda adag\nWaxaa inta badan lagu talinayaa in ay dib u kor maktabadda Lugood si aad u drive dibadda. Ilaalinta nuqul ka mid ah dhammaan faylasha aad iyo aad u raacdid gooni uga your computer waxaa si gaar ah loo baahan yahay in kiiska keenta mashaqada lama filaan ah ku dhaca aad PC.\nHowlgalkan waxuu sii, marka laga reebo in aad badbaadinayo Wabiyaal oo ilmo kale oo uu saamaxayaa saacadood iyo saacadaha laga fogaado isku dayay inuu ka soo kabsado music lumay, gaar ahaan haddii aad playlist ka yimaadaa CD-shakhsi ah kuu gaar ah. Noocan ah faylasha loo baahan yahay in dib iyo waxa ay noqon doontaa nixi haddii aad lahayd si ay u dhan mar kale sameeyo ka dib ururinta heeso iyo gabayo muddo sanado ah!\nSiyaabo rasmiga ah si Lugood gurmad si drive dibadda adag\nHadda aynu eegno waxyaabaha looga baahan yahay kan qumman dib on drive dibadda.\nFirst of dhan aad u baahan tahay si ay u soo hubiyo in dhammaan waxyaabaha aad rabto in aad dukaanka ayaa dhamaantood la geeyaa hal meel. Iyada oo ku xidhan PC ama Mac, halkan waa tallaabooyinka aad u baahan tahay in la raaco si ay u meel kasta oo faylasha aad hal meel, diyaar u ah in lagu wareejiyo drive ee dibadda:\nTix Open on Lugood\nMarka on Mac, dooran Lugood doorbidida; halka on Windows dooran Edit ka dibna aad rabtid.\nRiix Advanced iyo ugu dambayntii waa in aad hesho suuqa kala finalka labada kiis. Hubi in 'Copy files si Lugood Media folder markii isagoo intaa ku daray in maktabadda' la doorto. In sidaas la sameeyo, waxaad hubisaa in nuqul ka mid ah files asalka Lugood waa nuqul galka Media dhigi.\nDooro file iyo Maktabadda, dooro Abaabulaan Library.\nDooro ikhtiyaarka 'raaciyo files' oo guji ok\nWaxaa la soo jeediyay in ay tirtirto faylasha asalka dib markii uu xaqiijiyay ay la dhaqaaqay oo waxaa la xoojiyaa si ay u badbaadiyaan qaar ka mid ah meel on your disk adag.\nWaxaad raaci kartaa tilmaamaha soo bandhigay website-kan: https://support.apple.com/en-us/HT201625\nOo wakhtiguna wuxuu u yimid inuu badbaadsho faylasha aad ku wadid dibadda adag. Diyaar ma u tahay?\nDrive A adag waxaa laga iibsan karaa dukaanka kombiyuutar kasta ama Online. Waxay ku siisaa hab lagu badbaadiyo faylasha aad meel sii joogi doono Sucuudiga ay dhacdo in aad computer lahaa keenta mashaqada ama ahaa rajadii jabay.\nSi loo sii wado, waxaad u baahan doontaa inuu ka tago Lugood.\nHaddii aad ka shaqeeya Mac , raac habkan:\nMeel aad drive dibadda adag. Waxaad ka eegi kartaa waxa loogu on desktop ama galeeysid Finder ah.\nMarkaasuu ku yaalla gal Lugood adigoo sugaya Finder xarig> username > Music meesha username waa dabcan magaca folder.\nHaddii aadan awoodin in aad ka heli gal ah in meesha caadiga ah, ka dibna aad kala socon kartaa tallaabooyinka hoose si aad u baartid,\nFur rabtid Lugood.\nMeesha aad folder Lugood lagu qori doonaa "Lugood Media gal goobta" sanduuq.\nHaddaba intii tallaabo kama dambays ah, waa in aad la jiidayo oo keliya folder Lugood si wadid aad dibadda. Xusuusnow howlgalkan qaato muddo ah, gaar ahaan haddii aad tahay badbaadinta badan oo files. Marka iibsiga dhamaato, dhammaan faylasha aad ayaa si sax ah loo badbaadi doonaa on your drive dibadda adag.\nTallaabooyin la mid ah waxay yeelan doonaan in la raaco haddii aad ka shaqeeya Windows :\nMeel aad drive dibadda adag. In daaqadaha, waxaad ka heli doontaa My Computer\nMarkaas helo folder Lugood adigoo raadinaya xarig saxda ah, taas oo ku xidhan version Windows aad haysato (in Documents iyo Settings for Windows XP ama folder User ee qoraalkii kale).\nJiid gal si wadid aad dibadda!\nSida loo soo celiyo aad Back up Library si aad u computer ka drive dibadda\nHadda oo aad ku guuleeysatay dhabarka ilaa drive dibadda, aad rabto in laga yaabo in ay ogaadaan sida ay u gudbiyaan dhammaan faylasha aad ku computer labaad ama waxaa laga yaabaa dib u gudbin ilaa files si computer la mid ah ka dib markii formatting.\nIsticmaal habka soo socda haddii aad ka shaqeeya Mac :\nJooji Lugood iyo aad u hesho drive adag dibadda ah (on Desktop ama galeeysid Finder)\nJiid folder Lugood ee aad gaari ku adag dibadda back to drive adag aad gudaha, in meesha uu ka doorteen. Waxaa si kastaba ha ahaatee talinayaa in la doorto goobta default u folder Lugood ah: Finder> username > Music\nFur Lugood by haysta hoos Key Xulashada\nMarka ilaa pop u muuqataa, guji "Dooro Library"\nDooro folder Lugood aad uun dib ugu drive gudaha adag u dhaqaaqay.\nGuji "Dooro '\nDooro gudaha file Lugood Library.\nLugood haatan u furan doono iyo Library Lugood ee la soo celin doonaa.\nHaddii kale, raac habkan haddii aad ka shaqeeya Windows :\nJooji Lugood iyo aad u hesho drive dibadda adag (ee My Computer)\nJiid folder Lugood ee aad gaari ku adag dibadda back to drive adag aad gudaha, in meesha uu ka doorteen. Waxaa si kastaba ha ahaatee talinayaa in la doorto goobta default u folder Lugood ah:\nHadda hoos u hay Key Shift oo fur Lugood.\nWuxuu furaa folder Lugood aad uun dib ugu drive gudaha adag u dhaqaaqay.\nDooro gudaha file ka Library.\nKaabta faylasha music Lugood in drive dibadda adag\nXusuusnow in gurmad Lugood files music gurmad liiska music Lugood gurmad oo kaliya laakiin aan, sidaas darteed si ay u files music Lugood gurmad u drive dibadda u adag, waxaad heli kartaa in ay isticmaalaan barnaamij sida TunesGo Wondershare .\nSidee baad u dhaqmaysaa in? Waxaad u baahan tahay oo kaliya in la raaco tutorial fudud:\nKu rakib oo aan bilowno barnaamij marka aad ka soo dejisan ka link ee kor ku xusan.\nBareesada aad drive dibadda adag tahay in aad computer.\nIn TuneGo, dooro faylasha aad rabto in lagu wareejiyo oo guji saddexagalka hoos dhoofinta in\nDooro "Dhoofinta in My Computer" ka dhoofinta in ay hoos-hoos liiska. Raadi drive dibadda adag aad ku xirnayn your computer iyo badbaadin files kuwaas oo ku yaal.\nIn uu furmo suuqa cusub, ka heli wadid aad dibadda iyo badbaadin aad songs!\n> Resource > Lugood > Sida loo dib Lugood Library aad dibadda Drive


Garoonka » Tartan kubadeeda ku aadan is-dhex galka dhalinyarada koonfur iyo waqooyiga Gaalkacyo oo ka furmay garoonka Cawaale. RSS\nYou are here:Home International Sports Tartan kubadeeda ku aadan is-dhex galka dhalinyarada koonfur iyo waqooyiga Gaalkacyo oo ka furmay garoonka Cawaale.\t0\nTartan kubadeeda ku aadan is-dhex galka dhalinyarada koonfur iyo waqooyiga Gaalkacyo oo ka furmay garoonka Cawaale.\nTartankan oo loogu magac daray koobka dhalinyarada is-dhex galka da’ yarta ee koonfurta iyo waqooyiga Gaalkacyo oo da’doodu tahay 12 jir ilaa 14 jir ayaa galabta si habsami leh oga furmay garoonka Cawaale, waxaana ku tartamayay 8 kooxood.\nUgu horayn waxaa furitaanka ka hadlay qaban-qaabiyaha tartankan C/qani Khaliif (Carabeey) oo ah muwaadinkii lahaa fikirka ay ku kulmayaan dhalin-yarada, C/qani ayaa taageero ka helay ururka Puntland sports ilustred oo masuul uu ka yahay Axmed Nuur Ciise oo ka mida qurba joogta Puntland ee Minneapolis oo ah muwaadinka kaliya ee ballaan qaaday inuu gacan dhaqaale iyo mid fikirba ku yeelan doono tartankan, isagoo dhanka isgaarsiinta kaga qayb galay furitaankii tartankan si uu u baraarujiyo dhalinta ku bara-tamayso wuxuuna u iftiimiyay qiimaha uu leeyahay Sportska ayna tahay mida kaliya ee ka qayb qaadan karta midaynta bulshada.\nGudoomiyaha dhalinyarada & ciyaaraha gobolka Mudug ee dhanka Puntland C/hodan dayax leef oo isaguna garoonka ka hadlay ayaa si weyn ugu mahad celiyay qaban-qaabiyaha tartankan qiimaha leg wuxuuna ku dhiiri galiyay inuu sii ballaariyo dadaalkan caynkan oo kalaa, isagoo dhanka kalana dhalinta ka qayb galaysa ku booriyay inay muujiyaan, wuxuu si gaara fariin taageero oo dhanka dhalinyaradaa u diray ururka Puntland sports ilustred oo gacan ka gaysanaya hir-galinta tartankan.\nTartankan oo maanta lagu furay group A ayaa lagu bilaabay kooxaha New suxufi iyo Ex wada-jir waxaana ciyaartaasi ay ku idlaatay 2–1 oo guusha ay ku raacday kooxda News suxufi, tartankan ayaa la ciyaari doonaa maalmaha Khamiista iyo jimcaha si dhalinta aysan oga mashquulin waxbarashada caadigaa, tartankan ayaa socon doona muddo bil iyo bar ah.


Wasaaradda Amniga: Alshabaab waxey beegsan rabaan goobaha shacabka – Mareeg.com somalia, World News and Opinion.\nWasaaradda Amniga: Alshabaab waxey beegsan rabaan goobaha shacabka\nMareeg.com: Wasaaradda Amniga Gudaha Soomaaliya ayaa sheegtay in Alshabaab qorsheynayaan iney weerarro ka geystaan goobaha cibaadada iyo meelaha ay dadka rayidka ah isugu yimaadaan ee suuqyadu ka midka yihiin.\nAfhayeenka Wasaaradda Amniga Gudah Soomaaliya, Maxamed Yuusuf Cismaan oo shir jaraa’id ku qabtay magaalada Muqdisho, ayaa sheegay in Alshabaabka Ajaanibta iyo kuwa Soomaalida ah ay damacsan yihiin geysashada weerarro lagu dhibaateynayo shacabka rayidka ah.\nMaxamed Yuusuf ayaa sheegey in hay’adaha Amaanku heleen xog ku saabsan in Alshabaab wadaan qorshey ay beegsanayaan goobo ay ku badan yihiin dad rayid ah.\n“Dadka ku nool caasimadda waxaan ugu baaqaynaa inay feejignaan muujiyaan, sida ay hay’adaha amniga ay xog ku helayaan in maleeshiyaadka Alshabaab ay maleegayaan shirqoolo ay ku doonayaan inay ku gumaadaan shacabka Soomaaliyeed, marka waxaan muwaadiniinta ka codsaneynaa in hay’adaha amniga ay la wadaagaan qatar kasta oo ay Shabaabku maleegayaan, si looga hortago” ayuu yiri Afhayeenka Wasaaradda Amniga gudaha.\nAlshabaab ayaa dhawaanahaan weeraro ku qaadayey hoteellada iyo baarararka ay ku badanyihiin shaqaalaha dowladda, hay’adaha iyo dadka qurba-joogta ah.\nAlshabaab toogtay nin lagu eedeeyey inuu caayayey Nabi Muxamed\nMuqdisho: Xildhibaan hore oo maanta lagu dilay Suuqa Bakaaraha


KENYA oo heegan gelisay ciidamadeeda, kadib weerarkii Ceel Baraf - BANAADIRSOM\nHome WARARKA MAANTA KENYA oo heegan gelisay ciidamadeeda, kadib weerarkii Ceel Baraf\nKENYA oo heegan gelisay ciidamadeeda, kadib weerarkii Ceel Baraf\nNairobi (Banaadirsom) – Dowladda Kenya ayaa lagu soo warramayaa inay heegan buuxa gelisay ciidamadeeda, kadib weerarkii xooganaa ee todobaadkii hore Al-Shabaab ay ku qaaday ciidanka Burundi ee ku sugan deegaanka Ceel Baraf ee gobolka Shabeelaha Dhexe.\nLaamaha ammaanka ee Kenya ayaa sheegay inay ka feejigan yihiin weeraro ay qorsheyn karaan inay xoogaga Al-Shabaab ka fuliyaan gudaha dalkaasi\n“Waxaan fahamsanahay inay isku dayi karaan inay weeraraan bartilmaameedyada Kenya kadib roobabkii ka da’ay qaybaha waqooyi ee dalkaasi kenya,” ayuu yiri sarkaal la hadlay warbaahinta maxalliga ah.\nSidoo kale wuxuu intaasi ku diray inay heleen macluumaad ku aadan xoogosheegaya in Al-Shabaab ay qorsheyneyso weeraro ka dhaca xadka ay wadaagaan Soomaaliya iyo Kenya.\nSarkaalkan oo qariyey magaciisa ayaa sidoo kale xusay inay adeegsan doonaan sirdoon heer sare ah, isla-markaana ay bilaabi doonaan howlgallo iyo dhaq-dhaqaaqyo cusub.\n“Waxaan isticmaalnaa sirdoon si aan ula socono dhaqdhaqaaqyada gudaha iyo Soomaaliya Waan ognahay sida ay wax u socdaan, waxaana nalagu wargeliyay inay jiraan dhaq-dhaqaaqyo ku wajahan xuduudka,” ayuu hadalkiisa sii raaciyey sarkaalka Kenyaanka ah.\nKooxda Al-Shabaab ayaa marar badan weeraro culus ka fulisay gudaha Kenya, gaar ahaan gobolka Waqooyi Bari, halkaas oo ay ka taagan tahay cabsi la xiriirta weerarada kordhaya.\nSi kastaba, feejignaanta la geliyey ciidamada Kenya ayaa ayaa daba socota, kadib markii khasaaraha badan dhaliyey ee lagu qaaday ciidamada Burundi ee qaybta ka ah howlgalka ATMIS oo askar badan looga dilay weerarkaasi oo ku billowday qaraxyo is-miidaamin ah.\nPrevious articleWararkii ugu dambeeyey ee doorashada madaxweynaha\nNext articleSomaliland oo xukun dil ah ku ridday sarkaalkii dilay Najmo Cabdullahi


HomeChampions LeagueBarca Iyo Taariikhda Madow ee Garsooraha Dhex dhexaadinaya Ciyaarta Man City Ee Berri\nGaroosraha Jarmalka ah ee Felix Brych ayaa loo qorsheeyey inuu siidhiga qabto ciyaarta is araga hore Champions Leugue ee Barcelona iyo Manchester City Dhex mari doonta.\nSiidhiwadahan ama garsoorahan magacaabistiisa ayaa waxa si weyn uga qaylisay kooxda Barcelona oo sida taariikhda lagu hayo, aan waligeed ku guulaysan ciyaaro uu dhex-dhexaadinayo sidoo kalena aan wareeg u gudbin wareeg uu ciyaar kamid ah garsoore Brych siidhiga qabtay, sidaas darteed , waxaynu halkan si kooban ugu guud mari doonaa ciyaarihii garsoorahani soo qabtay ee Barca iyo koox kale dhex martay isla markaana ay ku guuldaraysanaysay mar kasta.\nFelix Brych, wuxuu ahaa garsoorihii dhex dhexaadinayay ciyaartii is araga koobaad ee horyaalka Champions League sanadkii hore ee dhex martay Barça iyo Atlético kuna dhamaatay barbar dhaca (1-1)ka ah, waxaanay ahayd kooxda caasimada ka dhisan midii u gudubtay Semi Finalka kadib markii ay ciyaartii dambena gacan saraysay.\nSanadii 2012, Wuxuu dhex-dhexaadinayay kulankii is araga koobaad ee horyaalka naadiyada Yurub ee ku dhex maray Chelsea iyo Barcelona geggida Stamford Bridge. Kooxda Ingiriiska ah ayay guushu ku raacday 1-0 ciyaartaas tii ka dambeysayna ee is araga labaadna noqotay mid u gudubtay Finalka ugu dambeyntiina qaadayba koobkii Champions League ee sanadkaas.\nWuxuu sidoo kale hayay kulankii Barca bar-bar dhaca 1-1 ka ah ay ku kala baxeen AC Milan wareegii guruubyada xili ciyaareedkii 2012/13, halka uu sidoo kale dhex dhexaadiye ka ahaa labadii ciyaarood ee saaxiibtinimo ee ay la kala ciyaartay Inter Milan iyo Bayern Munich, kuwaas oo mid kamid ahna laga badiyey midna barbar dhac ku dhamaatay.\nMa Dhabbaa In Coutinho U Wareegayo Barcelona


Xisbiga KULMIYE oo Magacaabay Guddiyada Maaraynta Khilaafyada Musharraxiinta. |\nHargeisa(GNN):-Xisbul-xaakimka Jamhuuriyadda Somaliland ee KULMIYE, ayaa magacaabay guddiyo loogu talogalay inay soo xulaan, soona diyaariyaan musharraxiinta xisbiga uga qaybgalaya tartanka doorashada Golaha Wakiillada iyo golayaasha degaannada dawladaha hoose ee dalka ee lagu wado inay qabsoonto badhtamaha sannadkan.\nWareegto uu soo saaray Gudddoomiye-ku-xigeenka 2aad ee xisbiga KULMIYE Md. Axmed Cabdi Xuseen (Axmed Cabdi-dheere) maanta oo Salaasa ah, waxa uu ku magacaabay saddex guddi oo laba ka mid ahi soo kala xulayaan murrashaxiinta xisbigu u qaadanayo tartanka doorashada ee gobollada dalka iyo guddi heer qaran ah oo ka shaqaynaysa xallinta wixii khilaaf ah ee ka soo noqon kara hawsha diyaarinta murrshaxiinta.\nGobollada Togdheer, Sool iyo Sanaag, waxa loo magacaabay guddi ka kooban 14 xubnood oo uu Guddoomiye u yahay Md. Baashe Maxamed Faarax oo ah Guddoomiyaha Golaha Wakiillada Jamhuuriyadda Somaliland, halka gobollada Maroodi-jeex, Awdal iyo Saaxil loo magacaabay guddi ka kooban 15 xubnood oo uu hoggaamiye u yahay Md. Maxamuud Xasan Sacad (Saajin) oo ah Wasiirka Wasaaradda Ganacsiga, Wershadaha iyo Dalxiiska Xukuumadda Somaliland.\nWaxa kaloo Guddi ka kooban 6 xubnood loo sameeyey oo ka shaqaynaysa maaraynta khilaafyada musharraxiinta u tartamaya doorashada golayaasha Wakiillada iyo kuwa Degaannada dalka ee xisbiga KULMIYE.\nFaahfaahinta guddiyadan loo xulay hawlaha musharraxiinta doorashada iyo magacyada xubnaha guddiyada oo dhammaystiran ka.\nHalkan ka akhriso faahfaahinta


Madaxwaynihii hore ee Somalia Cabdiqaazim Salaad Xassan oo u Guntada Xalinta Khilaafka Farmaajo iyo Rooble • Oodweynenews.com Oodweyne News\nMadaxwaynihii hore ee Somalia Cabdiqaazim Salaad Xassan oo u Guntada Xalinta Khilaafka Farmaajo iyo Rooble\nQaahira (OWN) – Madaxweynihii hore ee Soomaaliya, Cabdiqaasim Salaad Xasan ayaa sheegay in Madaxweyne Maxamed Cabdullaahi Farmaajo uu ka codsaday in laga gudbo khilaafka ka dhaxeeya Ra’iisal Wasaaraha Xukuumadda, Maxamed Xuseen Rooble.\n“Madaxweynaha waan la hadlay oo teleefan baan kula hadlay, waxaanan ka codsaday in la joojiyo khilaafaadka. Khilaaf looma baahna hadda, sababtoo ah doorashaa la rabaa in la galo, iyadoon khilaaf jirin in la galana Waan rajeynayaa,” ayuu yidhi Madaxweynihii hore ee dalka.\nCabdiqaasim Salaad Xasan oo wareysi siiyay Warbaahin ayaa yidhi “Waxaan rajeynaynaa in khilaafku joogsado, dadkuna doorasho xalaal ah ay galaan oo xaq ah, ciddii dan u arkaana ay doortaan.”\nMar wax laga weydiiyay sida khilaafka taagan looga gudbi karo ayuu ku jawaabay “Waxaa looga gudbi karaa in khilaafaadka la’iska daayo, sida sharciga ama dastuurka uu qabana in doorasho la galo.”\nCabdiqaasim Salaad ayaa shacabka Soomaaliyeed ugu baaqay inaanay la kala safan Madaxweynaha iyo Ra’iisal Wasaaraha, balse ay ka shaqeeyaan sidii dalka ay uga qabsoomi laheyd doorasho daahfuran ahi.\n“Waxaan ugu baaqayaa shacabka inaanay cid la safaninee, laga codsado ciddii is haysataa, iyadoo heshiis la yahay oo Madaxda Qaranka iyo dadkuba ay heshiis yihiin in doorasho xalaal ah la galoa” ayuu yidhi Cabdiqaasim Salaad.


DEG DEG: Taliyihii NISA ee gobolka Mudug oo Caawa lagu dilay Gaalkacyo | HalQaran.com\nHome Wararka Maanta DEG DEG: Taliyihii NISA ee gobolka Mudug oo Caawa lagu dilay Gaalkacyo\nGaalkacyo (Halqaran.com) – Wararka naga soo gaaraya magaalada Gaalkacyo ayaa sheegaya, in caawa magaalada lagu dilay taliyhii hay’adda nabad sugidda ee gobolka Mudug Xaashi Aadan Cilmi.\nWararka ayaa sheegaya, in taliyaha ay kooxo hubeysan ku dileen Waqooyiga Magaalada Gaalkacyo, iyadoo dilka ka dibna ay ka baxsadeen goobta.\nTaliyihii NISA ee Maamulka Puntland Xaashi Aadan Cilmi, ayaa waxaa uu u geeriyooday rasaastii ay huwiyeen raggii soo weeraray.\nWararka ayaa waxay sheegayan in Ciidamada Booliska Puntland ay iminka hawlgal ballaaran ka wadaan Waqooyiga Gaalkacyo, iyagoo ku daba joogga kooxihii dilka gaystay.\nMasuuliyiinta Puntland iyo Maamulka Gobolka Mudug ee Puntland ayaan ka hadlin dilka caawa ka dhacay Waqooyiga Magaalada Gaalkacyo, sababo ku aadan dilka oo goor dhow uun dhacay.\nIlaa iyo hadda ma jirto cid sheegatay masuuliyadda dilka, balse dilalka ceynkani oo kale ah ayaa waxaa aalaaba sheegta maleeshiyada Ururka Al Shabaab, oo dagaal kula jira Dowladda Federaalka, Amisom iyo Maamul Goboleedyada ka dhisan Dalka.\nDilka ayaa wuxuu ku soo aadayaa, xilli Gudoomiyaha Maxkamadda Darajada 1aad ee Ciidamada Qalabka Sida, Korneyl Xasan Cali Nuur (Shuute) uu maanta gaaray Magaalada Gaalkacyo.\nhay’adda nabad sugidda\ntaliyihii NISA ee gobolka Mudug oo caawa lagu dilay Gaalkacyo


Sibidhka Ku darista Sibidhka - Soosaarayaasha Ku Darka Sibidhka Shiinaha, Badeecado\nBT-302 nooca polycarboxylate ...\nJS-104 polycarboxy xarunta ...\nPolycarboxylate Eter Monom ...\nGQ-KG (L) / 01/02 Wakiilka Grouting Cable\nGQ-KG t wuxuu ka kooban yahay qalab balaadhinta yar yar, soo-saaraha wax-soo-saarka sare, noocyo kala duwan oo ah maaddado aan dabiici ahayn iyo polymer dabiici ah oo lagu daray PO, 42.5 sibidh. Dareeraha aadka ufiican, qulqulatada xasiloon, darajo buuxin wanaagsan, hoos u dhac la'aan, ballaarin yar, ma laha walxo waxyeelo u leh xoojinta. Waa gro\nGQ Defoamer waa curyaan u heellan polycarboxylate superplasticizer. GQ defoamer wuxuu u shaqeeyaa si deg deg ah, xasiloon wuxuuna ka hortagi karaa xumbo soo saarida waqti dheer.\nGQ-SN Fiirsashada Fadhiga Flash - Liquid (Alkali la'aan)\nGQ-SN waa nooc ka mid ah xawaaraha la taaban karo ee shubka gobolka. Qaybta ugu weyn ee GQ-SN waa sodium aluminate. Daboolida ayaa badanaa loo isticmaalaa shubka la buufiyay; waxay dardargelin kartaa geeddi-socodka qallafsanaanta ee la taaban karo si hufan, waxayna leedahay faa'iidooyinka cufnaanta hoose ee boodhka, adkeysiga hooseeya, qulqulka muddada dheer\nGQ-210 Wakiilka Xoog Hore\nBadeecadani waxay ka samaysan tahay isku-dar ah qaybaha kala duwan ee xoogga hore. Waxaa badanaa loo isticmaalaa dhammaan noocyada kala duwan ee mashaariicda la taaban karo ee leh shuruudaha xoogga hore iyo xilliyada kuleylka hooseeya. Tayada badeecadu waxay gaadhaysa heerka GB8076.\nGQ-208 Agent Antifreeze Agent\nGQ-208 wuxuu ka kooban yahay qayb ka mid ah yareynta biyaha iyo noocyo kala duwan oo dabiici ah, qayb ka mid ah ka hortagga qaboojiyaha dabiiciga ah iyo qeybta xoogga hore. Badanaa waxaa loo isticmaalaa dhismaha jiilaalka dhammaan noocyada shamiitada lagu dhex rido, shubka hore. Tayada wax soo saarka ee JC475 iyo heerarka kale.\nCellulose Ether HPMC oo loogu talagalay Nadiifinta / La taaban karo / Grout ahaan Wakiil Wakaaladda Biyaha-ilaaliya\nHPMC waa loo gaabiyey Hydroxypropyl Methyl Cellulose, waa ur aan lahayn, dhadhan lahayn, aan sun lahayn oo budada cad-cad ah. Sidoo kale waa non-ionic cellulose ether. Waxaa loo isticmaalaa sida dhumuc weyn, xasiliyaha, wakiilka haynta biyaha, emulsifier. Waxaa si weyn loogu isticmaali karaa warshadaha sida qalabka dhismaha, rinjiga & dahaadhka, cer


Taageero xooggan oo loo hayo dib u habeynta sharciga galmada la xiriira - Radio Sweden Somali - Raadiyaha Iswiidhen | Sveriges Radio\nSawirle: Karin Malmhav / TT.\nTaageero xooggan oo loo hayo dib u habeynta sharciga galmada la xiriira\nLa daabacay fredag 24 januari 2014 kl 10.39\nWaxaa baarlamaanka dhexdiisa aad ugu soo kordhay xildhibaanada taageersan in sharciga lagu caddeeyo in ay shuruud tahay in dadka isla galmoonayaa ay isku waafaqsan yihiin. Xisbiga Mooderaatka ayaa hadda ah xisbiga keli ah oo diiddan dib u habeynta sharciga galmada. Xisbiga Sooshitaal-dimoqraadiga ayaa hadda isaguna doonaya in arrintaan dib loo baaro, sida idaacadda Ekot soo werisey.\n- Waxaan dooneynnaa in dib loo eego sharciga dembiyada galmada la xiriira. Run ahaantii dareen ayaan ka qaadannay doodaha socda, iyo marxaladaha cusub ee siyaasadda. Mar haddii ay sidaas tahay waxaa ila macquulsan in la isugu yeero guddi cusub oo barlamaani ah oo dib u eega sharciga kufsiga oo si dhab ah loogu kuurgalo arrinta isku waafaqsanaanta, ayuu yiri Morgan Johansson (S) oo guddoomiyaha guddiga baarlamaanka ee arrimaha sharciga.\nKadib markii xukumo badan soo dhaceen oo la siidaayey nin lagu tuhunsanaa kufsi ayey soo korodhay doodda ku saabsan sharciga khuseeya isku waafaqsanaanta isla galmoodka. Haddiiba ay dhici karto in maxkamadi siideyso nin kufsi lagu soo dacweeyey sababtoo ah maya loo turjumi karo haa ama oggolaansho, kolkaas sharciga hadda jiraa ma ahan mid kaamil ah. Sidaasna waxaa qaba dadka ku doodaya in sharciga dib wax looga beddelo.\nDhaqdhaqaaqyo arrintaan la xiriira ayaa hadda baarlamaanka laga dareemayaa. Xisbiga Doogga iyo Bidixda ayaa dalabka arrintaan muddo soo wadey, halka uu xisbiga Dhexena ayidsan yahay. Xisbiga Sverigedemokraterna ayaan weli go’aankisa caddeyn in kastoo uu muujiyey ayidsanaan taxadar leh.\nKadib markii uu xisbiga Folkpartiet ku biiray ayuu xisbiga Mooderaatku noqday xisbiga keli ah ee xisbiyada dowladda oo isagu weli diiddan.\nWaxaa laga yaaba in ay waqti dheer qaadato sidii loo heli lahaa sharci cusub haddii uusan baarlamaanku ka wadamideysneyn arrintaas. Kuxigeenka guddoomiyaha guddiga sharciga Johan Linander oo xisbiga Dhexe ka tirsan ayaa qaba in isxulufeysiga xisbiyadu ay tahay carqalad weyn oo hortaagan.


Somaliland oo uga digtay Puntland inay ku soo xadgudubto Gobolka Sool\nHome WARARKA Somaliland oo uga digtay Puntland inay ku soo xadgudubto Gobolka Sool\nLaasaacood (Berberanews): Guddoomiyaha gobolka Sool C/qani Maxamuud Jiidhe, ayaa uga digay maamulka Puntland oo uu sheegay in ay ku soo xad-gudbeen deegaamo ka mid ah dhulka Somaliland gaar ahaana gobolka Sool.\nWaxaanu uga digay maamulka Puntland in ay ka waantoobaan faro-gelina ay ku hayaan dhulkaasi, isla markaana uu yahay dhul ka mid deegaamadda Somaliland.\nWaxaanu yidhi, “Tuuladda la yidhaahdo Hadhwanaag, oo Buuro-wadal ka sokaysa, oo ka tirsan gobolka Sool, waxaa jira in dhawayto, in maamulka aynu jaarka nahay ee Puntland halkaa in ay ku soo fideen.\nFariin adag baanu u diraynaa, waxaanan u sheegaynaa in ay ka waantoobaan. Dhulkaa anaga ayaa iska leh, waxna isuguma keen jiraan. Dhul inagama dhexeeyo, laba dawladood baynu kala nahay.\nWaxaan uga digayaa Puntland, xadka gobolka Sool in aan lagu soo xad-gudbin. Ka waantooba ayaanan leeyahay”.\nGeesta kale badhasaabka Sool waxa uu sheegay in haddii ay Puntland joojin waydo faro-gelinta ay ku hayso deegaamadda gobolka Sool in ciidan, shacab iyo dawladba ay Somaliland diyaar u tahay in ay dhulkeedda difaacato.\n“Dhamaantayo, shacab, ciidan, iyo dawlad ba, waxaanu u taagan nahay, dhulkayaga in aanu ilaalino. Fariintaasi adag ayaanan nimankaasi u dirayaa. Lagumana arki karro mar danbe, loomana ogolaan doonno. Meeshaasi oo 30KM degmadda Boocame, u jirta. Mana aqbali doono.\nWaxaanan leeyahay Puntland derisnimo wanaaga ilaaliya. Idinkuna ha nagu soo xad-gudbina, oo dhul iyo dad iyo deegaanba waynu kala leenahay” ayuu yidhi C/qani Maxamuud Jiidhe.\nPrevious articleDowladda Itoobiya oo sheegtay in Ciidankeenu dib u qabsan karaan Tigreega\nNext articleEthiopia: An Outcome and Possible Scenarios After TDF Victory


Ugu Yaraan 20 Askarta Pakistan ah oo la Dilay\nSaraakisha Waqooyi Galbeed Pakistan ayaa sheegaya in qarar lala beegsaday kolonyo milatariga dalkaasi ay la socdeen lagu dilay 20 ka mid ah askarta Pakistan, ugu yaraan 30 kalena ay ku dhaawacmeen.\nMasuuliyiintu waxey sheegeen in qarax lala eegtay askartay uu dhacay xilli ciidamadu ay ku guda jireen xilli kolonyadan oo todobaadkiiba mar gaar wareeg dhinaca amaanka ah sameyn jirtay ay ka sii baxayeen magaalada la yirahdo Bannu, iyagoo ku sii jeeday gobolka aan degeneyn ee qabaa’ilka Pakistan ee Waqooyiga Waziristan, gobolkaas oo loo arko inuu yahay meel ay gabaad ka dhigtaan mintidiinta al-Qacida.\nSaraakiisha Ciidamada ayaa sheegay in gaariga la qarxiyay ay ciidamadu ka kireysteen qof ka mid ah dadka deegaanka Bannu. Waxeyna intaasi ku dareen in mar mar ay ciidamadu kireystaan baabuurta dadka rayidka ah ay leeyihiin.\nKooxda Talibanta Pakistan ayaa sheegatay Masuuliyadda weerarka, afhayeen u hadlayna wuxuu ku hanjabay in weeraro kale oo noocan inay fulin doonaan.\nBishii December, Taliban waxey sheegatay masuuliyadda weerar ismiidaamin ah oo baabuur loo adeegaday oo ka dhacay magaalada Mir Ali, kaasoo ay ku dhinteen shank a mid ah askarta dowladda, weerar aar gudasho ah oo ay milatarigu qaadeenna waxaa lagu dilay tobaneeyo mintidiinta ka tirsan.


Guddi xaqiiq raadin ah ayaa maanta u ambabixi doona degmada Beled-Xaawo ee Gobolka Gedo – STAR FM SOMALIA\nWafdigan ayaa qiimeyn ku sameyn doona inta uu la eg yahay dhulka ay Kenya ku soo xadgudubtay iyo qaabka uu u socdo dhismaha ay kenya ka wado xuduuda.\nGuddoomiyaha Baarlamaanka Soomaaliya Maxamed Sheekh Cusmaan (Jawaari) ayaa sheegay in wafdigan xaqiiq raadinta ee maanta tagaya Beled-Xaawo ay u kuur gali doonaan xaaladaha dhabta ee ka jirta Xuduuda.\nXildhibaan Maxamuud Cali Magan oo xubin ka ah wafdiga ayaa sheegay inay kormeeri doonaan xuduuda, waxaana uu xusay in wixii ay meesha ku soo arkaan u gudbin doonaan Baarlamaanka iyo Xukuumadda.\nDhinaca kale Guddoomiyaha degada Beled-Xaawo Yuusuf Maxamed C/qaadir ayaa sheegay in dowladda Kenya ay joojisay howlihii calaamadeynta ay ka waday xadka, waxaana uu tilmaamay in sabata ay u joojiyeen ay tahay markii ay si aad ah uga qeyla dhaamiyeen mas’uuliyiinta iyo siyaasiyiinta Soomaaliyeed.\nGuddoomiyaha degmada Beled-Xaawo ayaa sheegay inuu rumeysan yahay in Kenya aysan ka taansulin damaceeda, isla markaan ay dhici karto inay dib u billaabi doonto arrintan.\nXasan Sheekh Maxamuud ayaa tacsi u diray shacabka, qoyskii iyo eheladii uu ka geeriyooday weriye Axmed Xasan Cawke


Inkaartii naxariista hooyanimo ku dheehneyd! W/Q: Cali Nuur Indhacadde | Laashin iyo Hal-abuur\nInkaartii naxariista hooyanimo ku dheehneyd! W/Q: Cali Nuur Indhacadde\nINKAARTII NAXARIISTA HOOYANIMO KU DHEEHNETYD\nHooyo, waan ku inkaarayaa si nimanku ay muddo yar kaaga safraan, ha arkaanee noloshu waxay tahay! Hooyo Nadiifo waxa ay nolol guur wadageen oday Cilmi dabayaqada gugii 1978 wuxuuna Ilaah ugu deeqay oo ay dhaleen: saddax gabdhood iyo laba wiil. Gugii 1991-dii, markii uu dalkeenna dhibku ka dhacay ayaa waxaa lagu waayay odey Cilmi, waxaana la weysnaa muddo dhan saddax dabshid. Intaana hooyo Nadiifo waxay ku howshooneyd in ay dhallaankeeda korsato oo ay u xamaalato. Maalin maalmaha ka mid ah, iyada oo aan weli ka rejo dhigin nolol kusoo noqoshada ninkeeda ayaa waxaa u yimid nin aan war yididdiilo leh u sidin, kaas oo ku yiri: “Eebbe ha u naxariisto oday Cilmi, waa uu dhintay, aniga ayaana ka qeyb galay aaskiisa ee Eebbe ha kaa sabarsiiyo, asigana ALLE ha u naxariisto\nHooyo Nadiifo rejadii u taagneyd ee aheyd in odaygeedu uu maalin uun imaan doono, halkaas ayey ku aasantay, isla markaana waxay qaadday asaay, taas oo ah: Lama dhaafaan diini ah oo ay maraan haweenka Islaamku. Afar bilood iyo toban habeen ka dib, markii ay asaaydii ka dhacday hooyo Nadiifo, ayaa waxaa safdheer usoo galay odaygeedii geeriyooday walaalladiis, si ay u dummaalaan, iyaga oo u arkayey qof karti badan oo marwonimo ay ku dhammaatay, isla markaana aan ku habbooneyn inay cid kale ilmo u dhasho. Soomaalida ayaa ku mahmaahda: “Ilmahaaga haddii aad isku aabbe ka dhigi weydo, ilma adeer ayaa laga dhigaa” taas oo ah: dhabbi loo sii maro marwada la doonayo in la dummaalo!.\nHooyo Nadiifo taladaas doonitaanka iyo damacaba leh dheg uma dhigin, waxayna dhabarka u xiratay inay carruurteeda korsato. Adeerradii u xaaljeediyayna waxay ku madashay, marka ay ilmuhu ii koraan ayaan howshaas ka hadli doonnaa, balse, inta ay dhallaankeygu korayaan guur iyo ninba diyaar uma ihi! Hooyo Nadiifo waxay carruurteeda u noqotay hooyo oo Ilaaheey uga dhigay iyo aabbe oo booskiisii kusoo bannaanaaday, maadaama uu geeriyooday. Subax walba inta ay dadku hurdaan ayey dheelman jirtay, si ay dhallaankeeda wax ay cunaan ugu soo shaqeyso, waxayna aadi jirtay: suuqyada Muqdisho mid ka mid ah, isla markaana waxay ku iibin jirtay qudaarta oo ay inteey deyn ku soo qaadato marka ay iibiso faa`iidada ka reeban jirtay iyada oo lafahiina dib isaga celinaysa.\nHooyo Nadiifo, kolka ay gurigeeda ku soo noqoto ma nasan jirin ee isla markaa waxay dib usii iibin jirtay muufo, iyada habeennada intooda badanna ku hurdi jirtay tinnaarka ay muufada ku dubeyso baalkiisa. Habeennada qaar ayey dhici jirtay iyada oo aan hurdin habeenkaas inay subaxdiina suuqii qudaarta u dheelmato.\nWaayahaas dhibka iyo karaantiilka ah wxii ay hooyo Nadiifo carruurteeda ku soo korisaba, ilmaheedu waxay ahaayeen kuwa aan laga dareemeyn aabbo la`aan, isla markaana waxbarashada aasaasiga ah kama ay baaqan jirin. Carruurteedu waxay u muuqdeen sida ilmo labadiisii waalid heysta oo kale, deriskuna aadbeey ugu duceyn jireen hooyo Nadiifo. Waayuhu wixii ay is guraanba hooyo Nadiifo ilmihii waa u koreen, waxayna noqdeen kuwa tabar galay oo xoogaabay. Kolkii ay ogaatay inay markaan ilmaheedu ay kaalmo leeyihiin ayey Axmed oo ahaa: kan labaad ee ugu waynaa carruurteeda, waxay u qalqaalisay inay dhaqaalo u aruuriso, ka dibna, ay geyso waddanka South Afrika oo soomaalidu ay si fudud uga shaqeysato. Ayaamo dabadood Axmed wuxuu gaaray waddanka Koofur Afrika, isla markaana hore ayuu shaqo ka billaabay.\nMarkii uu ayaamo shaqeeyay ayaa wuxuu aruursaday xoogaay lacag ah, isla jeerkaana wuxuu go`aansaday inuu walaashiis Amaal oo dhalasho ahaan ku xigtay uu qaab is xambaar ah ku geeyo waddamada yurub, gaar ahaan waddanka boqortooyooyinka midoobay ee UK. Amaal waxay sammo timid London, aayaamo ka dibna, waxay noqotay gabar shaqeysta oo walaalaheed iyo hooyadeedba noloshooda qeyb ka qaadata. Axmed iyo Amaal markii in muddo ah shaqeysteen ayeey labadooda oo is kaa shanayaa soo qaadeen Ifraax oo aheyd qof seddaxaad ee ku soo xigay xagga dhalashada. Ifraax iyaduna waxay soo caga dhigatay London. Howsha qoyska waxaa jaan goynayaa hooyo Nadiifo, wax walbana waxay u socdaan sidii ay rabtay oo taladeeda aheyd. Carruurteedu ma ahan kuwa ku abaal dhacay hooyadood, waxayna mar walba dib u milicsan jireen dhibtii ay hooyadood kusoo korisay.\nHooyo Nadiifo, markii ay seddaxdaas qorshe u hirgaleen ayey haddana go`aamisay in la qaado gabadha afaraad ee Samsam isla markaana la geeyo Yurub. Axmed, Amaal iyo Ifraaxba soo jeedintaas hooyadood aqbal iyo guddoon ayey yiraahdeen, isla goortaasna wixii ay awoodeen oo dhaqaale ah ayey hooyadood u direen si Samsam loogu soo dhoofiyo. Eebbe oo fududeeyay iyo talada oo gacanta hal qof ku jirtay darteed Samsam waxay soo caga dhigatay waddanka Iwiidhan (Sweden) halkaas ayeyna degaan ku noqotay. Carruurtii Hooyo Nadiifo ee agoonta ahaa afar ka mid ahi waxay galeen qurbaha, isla markaana waxay ku filnaadeen: Nolosha hooyadood iyo halka wiil ee hooyada u adeega!\nW/Q: Cali Nuur Indhacadde


TIKA oo Soomaaliya kahirgalisay Shaybaarka Agabka Dhismaha - Tilmaan Media\nTIKA oo Soomaaliya kahirgalisay Shaybaarka Agabka Dhismaha\nWaxaa magaalada Muqdisho lagu qabtay xaflad xarigga looga jaray Shaybaarka Qalabka Dhismaha. Shaybaarkaan ayaa waxaa kuliyadda injineeriyada ee Jaamacadda Muqdisho ka furtay hay’adda TIKA oo İskaashiga iyo Hormarinta Dibadda uqaabisan dowladda Turkiga.\nShaybaarkaan oo ah kii ugu horeeyay noociisa oo Somaaliya laga furo ayaa wuxuu ka kooban yahay 5 qeybood oo kala ah; biyaha, carrada, shubka, birta iyo laamiga.\nXafladda tijaabada shaybaarka waxaa kasoo qayb galay wufuud heersaraysa oo uu kamid yahay Mohamed Aadan Macallim oo ah Wasiirka Wasaaradda Hawlaha Guud Dib-udhiska Guryaynta, Safiirka Turkiga ee Soomaaliya Amassador Mehmet Yilmaz, İsku xiraha hay’adda TİKA ee Soomaaliya Galip Yilmaz iyo madaxa tacliinta sare ee Wasaaradda Waxbarashada dhaqanka tacliinta sare ee Dowladda Federaalka Soomaaliya. Sidoo kale waxaa xafladda joogay Dr.Ali Sheikh Ahmed oo ah gudoomiyihii hore ee Jaamacadda Muqdisho haddana ah Gudoomiyaha Hay’adda Bariga Afrika ee Cilmi-baarista iyo hormarinta (DAD).\nShaybaarkaan ayaa dabooli doona baahida loo qabo baaritaanka walxaha loo adeegsado dhismaha, waxayna meesha kasaaraysaa dhibaatadii lagala kulmi jiray baaritaanada dhismaha, sidoo kale arintaan ayaa yaraynaysa khatarta laxiriirta dhisidda guryo aan amni ahayn. Dhanka kale waxaa hoos u dhacaya kharajka lagu bixin jiray walxaha dhismaha oo dibadda loo diri jiray si loo soo baaro arintaan oo waxtar uleh dadka guryaha dhisanaya iyo shirkadaha dhismaha.\nSafiirka Turkiga u fadhiya Soomaaliya Mehmet Yilmaz ayaa sheegay in Turkigu caawimadii bini aadan nimo ee uu Soomaaliya ufidin jiray yaraynayo loona gudbay iskaashi hormarineed oo labada dal dhex mara. Sidoo kale Wasiirka Wasaaradda Hawlaha Guud Dib-udhiska Guryaynta Mohamed Aadan Macallim ayaa sheegay in ay wasaaraddu si dhaw ula shaqaynayso waaxda shaybaarka ee Jaamacadda Muqdisho si loo hubiyo nabad qabidda dhismayaasha la samaynayo.\nDagaal culus oo kadhacay deegaanka Bacaadweyne ee G/Mudug


PUNLTAND SHACABKA DANTIISU WAA DAWLAD SOOMAALIYEED OO HANATA DALKA OO DHAN DANTA DANI WAA MAXAY? | Allgalgaduud.Com\nHome Dhacdooyinka Todobaadka PUNLTAND SHACABKA DANTIISU WAA DAWLAD SOOMAALIYEED OO HANATA DALKA OO DHAN DANTA...\nPUNLTAND SHACABKA DANTIISU WAA DAWLAD SOOMAALIYEED OO HANATA DALKA OO DHAN DANTA DANI WAA MAXAY?\nWadan walba waxa dadkiisu qiimo ku leeyahay,dadkiisana lagu tix galiyaa,dal ahaana looga haybaystaa markuu leeyahay,dawlad hanata oo sugta xuduudaheeda bad iyo bari iyo cirba. Marka uu leeyahay sidoo kale halmadaxweyne,hal calan,hal caasimad. dalka soomaaliyeed dawladi hada uuguma horeeyso oo waxa uu lahaa dawlado shaqeeya laga soo bilaabo 1960-1991 dii.\nDadka soomaaliyeed waxay baadi goob xoogleh uugu jireen sidii ay ku soo ceshan lahaayeen,dawladnimadii ay gacmahooda ku burburiyeen. dadaal dheer kadib maanta illaahay mahadii wax la soomarayba hada soomaaliya meel wanaagsan ayay maraysaa iyo hana qaad dawladnimo oo cad.shacabka soomaaliyeed waxa uu garab taagan yahay dawladiisa si amaanka dalka cadawga afka duuban looga sifeeyo,iyo shabaab kalkaal,si looga sifeeyo dawladiid iyo danayste u shaqeeya dawlado shisheeye iyo shirkado maafiya ah. si loo sugo xuduudeenii oo aan u noqono sida wadamada dariska iyo dawladaha caalamka oo kale dal sugay xuduudiisii.\nDalkeenu mudo dheer waxa uu iska ahaa goob dawlad walba oo cadaw u ah soomaaliya ay iska soo gasho,meel ay isugu yeertaan argagixisada caalamiga ah,meel ay ka danaystaan maafiyada caalamiga ah iyo hooy lagu beero xashiishada iyo noocyada mukhaadaraadka haliga aadamaha caafimaadkiisa iyo noloshiisaba.\nHadaba kooxo farabadan oo abuurmay dalkeena kadib markay ogaadeen in soomaaliya ay burburtay dawladnimadii oo adeegsanaaya dad soomaaliyeed,ayaa in badan oo kamid ah laga takhalusay sida dagaal oogayaashii. hayeeshee waxaa inagu sii harsan marka laga soo tago cadawga shabaab,Madaxweynayaal yar yaroo u samaysan qabyaalad iyo qabiil oo mid midka kale arki karin waxna ku darsan ee mid waliba qabaa ilkiisa u dawladeeyo. ugu horeeyna waxa abuuray waa fikir isticmaarsi iyo gumaysi oo ahaa in soomaaliya aysan mudo dhaw helin isfahan iyo in ay soo ceshato hanaankii dawladnimo.\nMadaxweynaha yar ee qabiilku calan yarbuu meel kataagtay,waxa uu arinkaa ku helaa in roog guduudan loo dhigo,layiraahdo madaxweyne,lacagna sidaa ku kasbado,oo caawimaada dawladaha qaar siiyaan deegaankaas uu jeebka gashado, canshuurtana aruursado,wax uu dadka u qabtaana aysan jirin,ninkii hadlana uu qabiilkiisa ka horgeeyo. markaa Madaxweyne goboleedka dhismay ma doonaayo dawlad soomaaliyeed oo hana qaada,oo dalka oo dhan hanata. Maxaayeelay dantiisa waxa ay ku jirtaa isaga dawalad soomaaliyeed oo aan lahelin markaa had iyo jeer waxa uu ka shaqaynayaa sidii uu uburburin lahaa dawlad soomaaliyeed in shacabka soomaaliyeed helaan.\nMaamul goboleedka hada dhismay sida koonfur galbeed iyo hirshabeele waxay ku taagan yihiin dariiqii ay soomaali ku heli lahayd dawlad dalka hanata waxayna sida xaqa iyo sharciga iyo dawlad nimaduba ay tahay garabtaagan yihiin dawlada soomaaliyeed oo ah danta shacabka soomaaliyeed. waana sidaa sida laga rabo dagmo iyo gobolkasta oo soomaaliyeed.\nMadaxweyne dani waa mid kamid ah, shan madaxweyne oo jifo ah iskana dhaxlay maamul goboleedka Puntland iyagoo ka faa iidaystay dawlad la aantii dalkeena ka dhacday 1991.wax dan guud ah oo ama isbitaal ah,ama iskool ah,ama wada ah oo ay qabteen majirto.hadna markay arkeen in dawlad soomaaliyeed oo xoogleh shacabka soomaaliyeedna taageersan yahay dhalatay,ayay bilaabeen sidii ay u burburin lahaayeen dadkana uuga horkeeni lahaayeen. sababtuna waxaaweeye Madaxweyne Dani dantiisu waa in uu haystaa lacagahaa uu kahelo Puntland,waa in uu haystaa saldanadaas laleeyahay madaxweyne oo dhaxalka ah una xiran jifadiisa. sikale hadaan u iraahdo waxay noqotay il dhaqaale oo dad yaroo kaligood cunayaal ahi heleen.\nDani danta shaqsiga ah ayaa kala wayn danta shacabka wax kalaba daayoo kuwa Puntland,maxaayeelay xataa ardaydii ayuu seejiyay in ay helaan jaamacado oo qaataan shahaadada qarankooda ee dawlada fadaraalka ah bixiso siday waligeedba ahaan jirtay oo simaysa ardayda soomaaliyeed ee dalkoo dhan. Dani waa nin aan jeclayn in indhihiisu arkaan cid aan jifadiisa ahayn oo wax baranaysa yaabka iyo argagaxa la arkay!!\nDani isagu waaba cadaw weyn oo xagjir ah kol haduu arki karin arday siman oo fursada waxbarashada isku si u hesha. waa cadaw weyn oo u cadaatay soomaali maxaayeelay ciidamadii qaranka ee xuduudaha dalkeena sugaayay oo raacii u horeeyay gaaray xuduuda kenya iyo soomaaliya oo shabaab iyo kenya amaanka shacabka soomaaliyeed wax uugu dhimaan oo lawada ogyahay ayuu markii sandareedadii lacageed gumaystuhu siiyay ku dhawaaqay waa khalad in ciidamo loo diro gobolka gedo!! waxa uu uga naxay guushaa ciidanka xooga soomaaliyeed ay gaareen,guushaa shacabka soomaaliyeed ku diirsaday,guushaa dawlada soomaaliyeed heshay sida ay u naxday dawlada kenya iyo dawladaha cadawga u ah soomaaliya!\nNaxdintii uu Dani ka naxay ciidanka xooga dalkeena,waxay gaarsiisay in uu isku dhex yaacay oo uu yiri waaba haramcad oo ariguu cunaa isagoo ula jeeda haday cagta marinayaa shabaab iyo askarta kenya! ariga waxa uu ula jeedaa shabaab iyo kenaya haramcadkana waa ciidanka xooga markaa isagu ma doonaayo in shabaab laga saaro dalkeena oo amaan helo iyo dawlad ogaada.\nShacabka soomaaliyeed mudo aad u dheer ayaa qabiil lagu kala qoqoqobay oo tuugo iyo danaystayaal iyo maafiyo ay haysteen hada waa dhamaatay taasi. maxaayeelay waxa soomaaliya shacabkeedu fahmay in dantoodu tahay oo kaliya dawladnimo iyo soomaalinimo iyo wada jir,hal dal,hal madaxweyne, hal calan, hal caasimad.\nShacabka Puntland waxay si qodo dheer uuga dharag san yihiin,in hadii dawlada fadaraalku danihiisa gaarka u fuliso,oo u yeerto uu markiiba aadaayo kiiba maha! hadana shacabkuu uugu sheekeynayaa Mogdisho ha aadinina,cadaw baa dagan dawlada fadraalku waa idin necebtahay puntland baa la burburinayaa hawiyaa idin qabsan! waa sheekadii umada soomaaliyeed lagu soo halaagay mudada dheer shacabkuna waa baraarugsan yahay. shacabka Puntland waxay 100% boqolkiiba boqol taageersan yihiin dawlada dhexe ee fadaraalka ee soomaaliyeed.\nShacabka soomaaliyeed dan uuguma jirto qabiil qabiil u dawladeeynaaya,oo aan meela lagu gaarayn dantu waa dalkeena oo yeesha dawladnimo buuxda,si taa loo gaarana waa waajib in aan taageerno dawladnimada soomaaliyeed xataa haday tahay dawlada uugu xun aduunka,maxaayeelay dawladnimadu waa lagama maarmaan.\nDani waa cadaw muuqda oo hortaagan soomaali israacda hesha dawlad soomaaliyeed,waana sidii nin jaajuus ah ninkaa meeraysanaaya safaaradaha ajinabiga ah ee dagan dalka kenya!! shacabka soomaaliyeed guud ahaan iyo gaar ahaan kan Puntalnd waxay arkaan in arinkaasi yahay qiimo jab iyo sharaf xumo heerkii usaraysay iyo badawnimo. Safaaraduhu waa dawlado wakiiladood way garanayaan in Dani soo dhinacmaray dawladiisii uu xubinta ka ahaa ee fadaraalka,way garanayaan in uu yahay qof aan lahayn shaqsiyad oo khiyaamaya dalkiisii. waxaa xusid mudan in aadan marna arkayn madaxda maamul goboleedyada dawladaha fadaraalka ah sideena oo kale,tusaale ahaan dawlada Ethiopia oo maamul goboleed kamid ah ninkii madaxda ka ahaa soo qaato liis dheer oo ay ku qoran yihiin cinwaanada safaaradaha oo kolba safaarad reer galbeed oo ku taal Nairobi kenya galayaa!! waa wax ka reeban nidaamka dawladnimada.\nLaakiin halkaa waxaad ka garan kartaa Dani in uu yahay nin hunguri uun wado oo qaab maafiyo iyo jirinimo ku shaqaynaayo.hadee waadna ogtihiin oo qaranka soomaaliyeed basaboor unbaa ka dhaxeeya ninkii lahaa weeye! halkaa waxaad ka fahmaysaa in aan dawldnimaduba u bilawnayn ninkaan iyo siduu u haysto dawladnimo!!\nshacabka Puntland wayka horeeyaan Dani,waxayna is waydiiyeen shirka wada tashiga ee uu ku baaqay waa goorma? shalay markuu Kismaanyo kula shiraayay,kooxo dan leey ah oo diidan in ay soomaaliya hesho dawlad shaqaysa, oo dawladan curdanka ah lagu shirqoolaayay uu ka qayb galaayay,miyuu kala tashaday shacabka Puntland? shacaka puntland miyuu saacad tix galiyay rabi taankooda ah in lataageero dawlada fadaraalka ah ee soomaaliya? maya waa DICTEEYTAR KALIGII TALIS AH OO CADAW AH. Maantana tashi ma aha ee waa nin meel cidla ah kusoo dhacay oo waxba gacan uugu jirin!!! Markaa bal hada kuwan isticmaal buu isleeyahay taagaas!\nMaanta shacabka Puntland matalo ayay u baahan yihiin,mise waxay haystaan dawlad dhexe ee fadaraalka ee soomaaliyeed iyo madaxdooda qaaliga sida madaxweyne farmaajo iyo raysal wasaare khayre oo ay taageer san yihiin. hadaa larabaa in shacabka dib loo celiyo taasi waa dhamaatay.ma waxaa laga xun yahay Mogdisho oo ah caasimadii soomaaliyeed oo dawladu wax ka qabatay farabadan dhan walba oo soocelisay bilicdii caasimada soomaaliyeed MOGDISHO?\nSHacabka Puntland waa ku faraxsan yihiin raacsan yihiin,MOGDISHO iyo shacabkeeda iyo dawlada soomaaliyeed ninkii ka xuna gacanbir ah ayaan ku qabanaynaa waana xiraynaa cidkastoo caqabad ku ah dawlada soomaaliyeed iyo shacabka soomaaliyeed ee isla jaan qaaday. Danta Dani Danta shacabka soomaaliyeed baa kaweyn,haduu caga dhigan waayo sharcigaanu la tiigsan nagamana fakan karto cid aan diirada saaray. Waxaa la yiri DAQSIGII DUUL DUUL BADAN FUUD KULUL BUU KU DHACAA


Loolan Siyaasadeed: CC oo soo saaray warqad lagu burinayo amarkii Xasan Sheekh (Aqri) - Caasimada Online\nHome Warar Loolan Siyaasadeed: CC oo soo saaray warqad lagu burinayo amarkii Xasan Sheekh...\nLoolan Siyaasadeed: CC oo soo saaray warqad lagu burinayo amarkii Xasan Sheekh (Aqri)\nGaroowe (Caasimada Online) – Ra’iisul wasaaraha Soomaaliya Cumar Cabdirashiid Cali Sharma’arke ayaa soo saaray warqad uu ku burinayo warqad xalay kasoo baxday maamulka garoonka diyaaradaha ee magaalada Muqdisho ee caasimadda Soomaaliya.\nWarqaddaas oo la rumeysan yahay inuu ka dambeeyey madaxweyne Xasan Sheekh, laguna caburinayo musharaxiinta kale, ayaa waxaa weriyayaasha laga mamnuucay tagista garoonka diyaaradaha Muqdisho, si looga hortago inay sawiraan musharaxiinta kale ee imanaya dalka.\nWaxaa musharaxiinta sida gaarka ah loo beegsanayo ka mid ah Shariif Sheekh Axmed oo maanta Xamar yimid iyo Maxamed Cabdullahi Farmaajo oo isna magaalada kusoo socda.\nWarqadda Cumar Cabdirashiid ayuu ku amray dhowr wasaaradood iyo hay’adaha amniga inay dhowraan xuquuqda musharaxiinta kale, una ogolaadaan inay la kulmaan saxaafadda.\nArrintan ayaa u muuqata loolan siyaasadeed sii xoogeysanaya oo ka dhaxeeya Cumar Cabdirashiid iyo Xasan Sheekh.\nWarqadda ayaa soo baxday xilli isla maanta uu Cumar Cabdirashiid shir jaraa’id ku sheegay in arrinta badda aan loo adeegsadan olole doorasho, isaga oo si dadban u weeraray Xasan Sheekh.\nHoos ka aqri warqadda kasoo baxday Cumar Cabdirashiid.


Wararka Maanta: Isniin, July 2 , 2018-Dowladda Britain oo qalab ku kacaya 5.6 million ugu deeqday howlgalka midowga Africa AMISOM\nQalabkan oo ay ka mid yihiin gaadiidka cagafta nooca xamuulka, cagaf-cagafta, nooca cagafta afka gadaal ku leh iyo kuwa horey ku leh, gawaarida alaabta baabur kale loogu wareejiyo, gaadiidka xamuulka, iyo kuwa kale ayaa waxaa laga adeegsan doonaa Qaybta Koowaad, Labaad iyo Shanaad iyo Qaybta Xoojinta Hawlgalka ee saldhiggeedu tahay Muqdisho.\nDavid Concar safiirka Britain ee Soomaaliya , ayaa markii uu qalabka wareejinayay maalintii Sabtida waxaa uu sheegay in dowladdiisa ay ku faraxsan tahay in ay AMISOM kala shaqeyso dadaalladeeda ay ku dooneyso in ay xasiliso Soomaaliya, ayna nabad iyo amni waara ka dhaliso dalka.\n“Waxa aan maanta sameyneyno, in aan qalab qiimahooda lagu qiyaaso 5.6 milyan oo baund in aan wareejinno, waxaan rajeyneynaa in ay si weyn gacan ka siiyaan AMISOM in ay nadiifiyaan waddooyinka, waddooyinka muhiimka ah iyo in ay sii wadaan xasilinta Soomaaliya, iyo in la shaqeeyaan ciidamada Soomaaliya, xilli ay awooddooda sii kobceyso,” ayuu yiri Safiirka Dowladda Ingiriiska u fadhiya Soomaaliya.\nConcar ayaa uga mahadnaqay ciidamada nabad-ilaalinta iyo waddamada ciidamada deeqay dadaalka ay geliyeen in ay xaqiijiyaan in ay Soomaaliya hesho xasillooni.\n“Waan idin kaga mahadcelineynaa AMISOM wax walba oo aad qabateen iyo waddamada ciidamada deeqay, iyo gaar ahaan ciidamada meelaha halista ku sugan ayaga oo naftooda u hura xasilloonida iyo horumarka aan aragnay,” ayuu raaciyay Safiirka Ingiriiska.\nAsaga oo la wareegayo 49-ka makiinado o oculus, ayaa Taliyaha Ciidamada AMISOM, Sarreeye Guud Jim Beesigye Owoyesigire, sheegay in qalabkan ay wax badan tari doonaan xilligaan oo ay ciidamada ku dadaalayaan in ay Al-Shabaab ka saaraan meelaha muhiimka ah oo ay wali gacanta ku haayaan.\n“Waan uga mahadcelineynaa dowladda Ingiriiska taageerrada sida ay noogu taageertay qalabkan lagu xoojiyo ciidamada,” ayuu yiri Sarreeye Guud Owoyesigire.\nTaliyaha Qaybta Koowaad, Sarreeye Guuto Paul Lokech, oo qaabilay 14-ka makiinado oo loogu deeqay ayaa ballan-qaaday in uu si wanaagsan u adeegsan doono qalabka si loogu guuleysto hannaanka kala-guurka.\n“Waan garaneynaa qalabka, waan wanaajin karnaa awooddeenna dhinaca hawlgallada sidoo kale waxa ay nag caawin doonaan, anaga oo la kaashaneyno Soomaalida, in aan ku guuleysanno wajiga koobaad ee kala-guurka.\nMarka laga soo gudbo qaybta koowaad, 12 makiinado ayaa loogu deeqi doonaa Qaybta 2, Qaybta shanaand (12) iyo Qaybta Xoojinta Halwgalka (11).\nSanadkii la soo dhaafay, Golaha Ammaanka ee QM ayaa waxaa uu meelmariyay in si tartiib ah loo dhimo tirada ciidamada AMISOM, isla markana mas’uuliyadaha amniga loogu wareejiyo ciidamada ammaanka ee Soomaaliya.\n7/2/2018 3:08 AM EST\nIsniin, July, 02, 2018 (HOL)–Faah faaahin dheeraad ah ayaa ka soo baxaya dilka mid ka mid Darawalada ku shaqeysta gadiidka yar yare ee Mooto Bajaajka oo subaxnimadii hore ee saakay askari ka tirsan ciidamada dowladda ku toogtay degmada Hodan.


Madaxwaynaha Kenya oo si kedis ah u yimid degmo katirsan Soomaaliya\nHome /Blog/Madaxwaynaha Kenya oo si kedis ah u yimid degmo katirsan Soomaaliya\nMadaxweynaha dalka Kenya Uhuru kenyatta ayaa Socdaal qarsoodi ah ku yimid Degmada Dhoobleey ee dalka Soomaaliya.\nUhuru Kenyatta ayaa shalay oo Sabti ahayd Safar qarsoodi ah ku tagay Degmada Dhoobleey ee Gobolka Jubbada Hoose,Madaxweynaha Kenya ayaa Xerada Ciidanka Kenya ay ku leeyihiin Degmada Dhoobley wuxuu kulamo kula qaatay Saraakiisha Ciidanka difaaca Kenya ee KDF.\nKenyatta oo hadal u jeediyey Ciidanka Kenya ayaa ku ammaanay sida ay naftooda ugu hurayaan badbaadinta nolosha muwaadiniinta Kenyanka ah”Waxaad halkan Soomaaliya u joogtaan badbaadinta nolosha dad badan,joogistiina Soomaaliya waxa ay cabsida Al-shabaab ka xoreysay Kenyan badan”ayuu yiri Madaxweyne Kenyatta.\nDowladda Kenya ayaa waxaa Soomaaliya ka jooga Ciidan qayb ka ah hawlgalka AMISOM,Al-shabaab ayaa weeraro dhiig badan ku daatay ka geystay gudaha Kenya,Socdaalka Madaxweyne Kenyatta ee Soomaaliya ayaa waxaa loo arkaa mid uu ku dhiirigalinayo Ciidankiisa jooga Soomaaliya.\nRa’iisal Wasaaraha oo ka murugooday dhimashada shacabka ee Xeebaha Yemen\nCadaado oo gaari qaraxa lagu qabtay


Xog iyo Warbaxin Xasaasiya' Booliiska Sucuudiga oo Mar Dalbaday in lasoo qabto Qunsunka Somalia?\n14 October, 2017 in by BANA Mogdishu Office\nBooliiska Wadanka Sucuudi Carabiya ayaa la'ogaaday in sanadii la soo dhaafey ay mar isku dayeen in ay xabsiga dhigaan Qunsulka Safaarada Soomaaliya ee Magaalada Jeddah ee dalka Sacuudig, kaasi oo ay ku eedeeyeen in uu ku lug lahaa Howlo Muqalasn\nBooliiska Wadanka Sucuudi Carabiya ayaa la'ogaaday in sanadii la soo dhaafey ay mar isku dayeen in ay xabsiga dhigaan Qunsulka Safaarada Soomaaliya ee Magaalada Jeddah ee dalka Sacuudig, kaasi oo ay ku eedeeyeen in uu ku lug lahaa Howlo Muqalasnimo ah.\nSidoo kale waxay Booliiska la xiriiriyeen in uu la shaqeynaye Kooxaha Dadka ka tahriibiya Soomaaliya ee Sacuudiga Geeya.\nSida uu qoray Alleastafrica, oo Xog ka heleysa Booliiska Sucuudiga ayaa weydiistay Maxkamada Sare ee wadankaasi in ay u soo saarto Ruqsad xarig ah oo ay ku dalbanayaan ogolaanshiyaha in xabsiga ay dhigaan Qunsulka Soomaaliya ee Magaalada Jiddeh.\nWaxay Sabab ugu dhiganayeen in uu yahay Diblumaasi heysta Xasaanadda Diblumaasiyadda, oo aanan sharciga siineen ama u fasaxeen in ay soo xiraan Ciidamada, bilaa ogolaanshiyo Maxkamadeed.\nSidoo kale waxa ay soo xiganayaan Mas’uuliyiin iyo Diblumaasiyiin katirsan Dowlada Soomaaliya, Wargeyska waxa uu sheegay in Booliiska Sucuudiga ugu dambeyn lagu qasbay in Ay ka tanaasulaan isku daygooda ah in ay raadiyaan Qunsulka, kadib markii Dowlada Sucuudiga oo ka duuleysa cabasho kaga timid Dowlada Soomaaliya ay arintaasi soo faragalisay.\nMudane Siyaad Maxamuud Shire oo horay u soo qabtay xilka Qunsulka Safaarada Soomaaliya ee Kenya ayaa la sheegay in uu dafiray eedeymaha loo soo jeediyay, kuwasi oo uu ku\ntilmaamay kuwo aan sal iyo raad laheyn, iska markaana Sacuudiga uu ka badbadiyey Kiiskaan sida uu sheegay, waxa uuna tibaaxay in uu ka badbaaday falkaas lagu doonaye in lagu soo xiro, maadaama ay waayeen Booliiska Ogolaanshiyo Maxkamadeed.\nSaraakiil Soomaaliya ku sugan ayaa sheegay in Siyaad Maxamuud Shire uu markii meesha laga saaray isku dayga booliiska ee ay ku xiri lahaayeen uu u soo safray magaalada Muqdisho, waxa uuna helay warqad rasmi ah oo loogu magacaabay Madaxa Hab Maamuuska Madaxtooyada.\nBalse dadka arintani la socday ayaa ku tilmaamay magacaabista iyo safarka deg dega ah ee Siyaad uu ku yimid Magaalada Muqdisho mid uu uga gol lahaa in uu uga nasto jahawareerki arimaha la xiriira xariga ay ku raadinayeen Booliiska Sucuudiga oo Warbixino dhowr ah oo ay ka qoreen ku eedeeyay in uu hayo Howlo ka baxsan Shaqooyinka Diblomaasiga.\nSiyaad Maxamuud Shire ayaanan ku sii nagaanin xilka loo magacaabay, isagoo mudo bil ah kadib iska casilay xilkaasi kadib markii ay dhaliilo uga yimaadeen Agaasimihi xiligaasi ee\nMadaxtooyada, isla markaana iminka haya xilka Safiirka Soomaaliya ee Qaramada Midoobay, Mudane Abuukar Abuukar Daahir Cismaan oo sheegay in Siyaad Maxamuud Shire aanan qibrad u laheyn xilka loo dhiibay.\nWaxa uuna Xiligaas muujin shaqo wanaag. Culeyska uga yimid Abukar Abuukar Daahir Cismaan ayaa ku qasabtay Siyaad in uu ku noqdo xilkiisii hore ee Qunsulka Safaarada Soomaaliya ee Sucuudi Carabiya.\nMURAN LAXIIRIRA DAQLIGA SAFAARADDA\nDhaliilo joogto ah oo la xiriira Daqliga ka soo baxa Qunsuliyada Safaarada Soomaaliya eeSucuudiga ayaa loo jeedinayay saraakiisha la shaqeysa oo lagu dhaliilay in aanay soo gudbinin warbixino la xiriira daqliga rasmiga ah ee kasoo xaroodo Qunsuliyadda, oo xiligaasi waxaa jiray Tuhun dhanka daqliga.\nArintaasi ayaa sare uqaaday walaaca laga qabay suurto galnimada falal musuq maasuq ah ee\nla’aaminsanaa in ay ka jireen safaarada Soomaaliya ee Sucuudiga oo ah Safaaradda labaad ee soo saarta daqliga ugu badan ee ay soo saaraan Safaaradaha Soomaaliya dalalka kala duwan ay ku leedahay, Maadaama ay u adeegto muwaadiniin aad ubadan maalin waliba.\nSafar uu sidoo kale sanadii hore ku yimid Siyaad Maxamuud Shire Magaalada Muqdisho ayee u suurto gali weysay in uu ka gaaro Go’aankiisa oo ahaa in wasaaradda Maaliyaddu ay Miisaaniyad Bille ah u qorto Qunsuliyadda uu madax ka yahay ee Magaalada Jiddeh.\nSiyaad ayaa arrintaa ku gacan seeray maadaama Wasiirkii Maaliyadda ee Xukuumadii hore uu kahor yimid, waxa uuna badalkeeda ka dalbaday Qunsliyadda.\nWasiirkii hore ee Arrimaha Dibadda Soomaaliya Cabdi raxmaan Ducaale Beyle ayaa Qunsulka ka dalbaday in Safaaraddu ay soo gudbiso Warbixin Cadeyneysa Dhaqaalaha Soo gala Qunsuliyadda si uu ula socdo Dhaqdhaqaaqa daqliga saraafadda.\nCabdi Raxmaan Beyle ayaa Siyaad u diray digniin ku aadan in wasiirku uusan u sii dulqaadan doonin Soo gudbin la’aanta qunsuliyadda warbxin daqliyeedkeeda, arintaasi oo noqotay mid uusan ku qancin Siyaad oo la sheegay in uu isku haleynayay Madax sare oo ka tirsan Dowlada.\nSiyaad ayaa isagoo iska dhego tira Digniinta Wasiirka ayaa sido kale ku amray Siyaad in uu joojiyo Safarada aan muhiimka aheyn ee uu ku imaanayo Magaalada Muqdisho.\nSafarada eysan la socon Wasaaradda Arimaha Dibada ee ay galaan Diblumaasiyiinta Safaaradaha ayaa ku qasbay Wasaaradda Arimaha Dibada Soomaaiya in ay soo saarto sharci adkeynaya Xiriirka Safarada aanan Muhiimka aheen ee tirada badan ay safameynayaan Diblumaasiyiinta.\nSharciga cusub ee ay soo saartay Wasaaradda Dibadda oo cadaadis lagu saarayo in ay yareeyaan Safarada diblumaasiyiintu ayaa ku amraya Diblumaasiyiinta Safaaradaha in aanay u bixi Karin safaro banaanka ka ah Wadamada ay ka howl galayaan amar la’aan, iyadoo lagu amray in safar waliba ee ay galayaan ay tahay in marka hore fasax ay uga helaan wasaarada.\nSanadkii 2014-kii Booliska Kenya waxa ay ku xireen Siyaad Maxamuud Shire intii ay wadeen Howlgalkii Raafka ahaa ee ka dhacay Magaalada Nairobi, waxaana ka dhashay Muran Diblumaasiyadeed oo soo kala dhex galay Dowladaha Soomaaliya iyo Kenya.\nBooliiska Kenya ayaa ku adkeystay in Siyaad aanu heysan cadeymo ku filan oo muujinayay xilkiisa diblumaasiyadeed, sidaa awgeedne ay ugu dareen howlgalkii Raafka ahaa ee ay sameeyeen.\nArintaasi ayaa sidoo kale ku qasabtay Dowlada Soomaaliya in ay kala soo baxdo Safiirkeeda Nairobi oo lagu soo celiyay magaalada Muqdisho, si Dowladda ay u muujiso ficilkii Siyaad lagu sameeyey, Todobaadyo ka hor inta aysan labada wadan xalinin muranka ka dhaxeeyay.\nWaxaa qoray Jeff Mwaura, waxaa lagu qoray jeff@alleastafrica.com waxaana Soomaaliyeey Bashiir Maxamuud Yuusuf.\nHalkaan ka Akhriso Dastuurka KGS oo laga Beensheegayo\n"Gacanyarahii G/Yariisow oo lacag xooggan la baxsaday Xog!!\nShaqaalaha Dowladdu xubin ma ka noqon karaa xisbiyada siyaasadda?\nWasiir-kuxigeenka maaliyadda DF oo kudhacay gef dhanka dhaqanka iyo Afka ah!!\nLoolanka ku-xigeenada duqa Muqdisho oo saameyn xun ku yeeshay howlihii maamulka G/Banaadir\nMalabku waa daawo Abuu Mansuurna waa Lamid!!!!!!!!!!!!!\nDadweynaha & Dowladu maxey ka faa'iideen Bajaajka?.\nDAAWO:- Hooyo Shukri G/Yariisow "54 kun oo dollar hadii aadan dhiibin gurigiina ma helaysaa!!\nHaweeney Sucuudi ah oo qoyskeeda dacweysay kaddib markii ay u diideen Ninkii ay calmatay!\nSucuudiga oo Xaqiijiyay Geerida Khaashuqji\nAKHRISO: Dowladda Soomaaliya oo taageero u muujisay dowladda Sucuudiga\nBooliiska Kenya oo dilay Macalimiin ay ugu shakiyeen Al-Shabaab\nRa'iisul Wasaare Khayre oo kusii jeedda Sucuudiga!!\nAMISOM oo Booliska Soomaaliya ku wareejisay Saldhigga Booliiska Deyniile\nMaxaa kajiro in Madaxweynaha Sudan lagu Casuumay Somalia?\nTaliye ku xigeenka Sirdoonka Sucuudiga oo booqday Somaliland\nSAWIRRO:-Qaraxyo ka dhacay Muqdisho iyo warbaxino laga helaayo\nXildhibaan katirsan golaha Shacabka oo raali gelin ka dalbaday Madaxweyne Gaas\nHalkee lagu kala qoray Safiirrada cusub ee ay magacaabeen Golaha Wasiirrada Somalia?\nthe background of the new autonomy president Visits: 665727\nWhat 9 World Leaders Were Doing in Their 20s Visits: 42169\nSomalia Lost a Career Diplomat, Veteran Politician, Prolific Writer and Pan-Somalist Visits: 37825\nWalaalkiisa Dile Oo Maanta Mansab Doon Ah Visits: 32843\n54 Sano Kadib Maxaa Keeney In DM Ay Taagnaadaan Meeshii Ay Joogeen 1960 Visits: 27821\nWiil dhalinyaro ah oo lagu dilay Muqdisho!! Visits: 35\nDaawo:- Farmaajo oo loo qabtay Saddex Maalin in uu jawaab uga bixiyo Khilaafka taagan Visits: 77\nMacalimiin lagu dilay degmada Yaaqshiid Visits: 31\nAMISOM Oo Qabatay Kulan Dib Loogu eegayo Howlaha Amaan ee Soomaaliya Visits: 17\nUK oo beenisay in ay maalgelisay Liyuu Boolis Visits: 28


Wararka ka imaanaya degmada Balanbale ee gobolka Galgaduud bartamaha dalka Soomaaliya ayaa sheegaya in maamulka degmaasi uu gabi ahaanba mamnuucay inay degmadaas iyo deegaanada kale ee hoos yimaada ay ka shaqeeyaan gawaarida ay ku xidhan yihiin muraayadaha madow ee Beensalka loo yaqaano Kadib amar ka soo baxay maamulka degmada.\nMadaxa arimaha bulshada ee degmada Balanbale ayaa sheegay in amarkaan uu yahay mid la doonayo inuu sida ugu dhaqsiyaha badan u dhaqan galo cidii aan u hogaamsamina laga qaadi doono talaabo sharciga waafaqsan.\nMasuulkaan ayaa tilaamay inay talaabadaan qayb ka tahay qorsheyaasha lagu sugayo amaanka degmada sidoo kale aad loo baarayo gawaarida magaalada ka baxa iyo kuwa soo galaya si loo hubiyaha waxyaabaha ay gaadiidkaasi sidaan.\n← Madaxweynaha Soomaaliya oo la kulmay Ra’isulwasaaraha Ethopia.\nCaasimadda Liibiya ee Tripoli oo looga dhawaaqay xaalad degdeg ah →


Kaamirooyinka gacanta labaad ee Nest wali waxaa heli kara milkiilayaashii hore | Wararka IPhone\nKaamirooyinka kormeerka ee guryaha ayaa noqday mid ka mid ah aaladaha ugu isticmaalka badan, ama in la ogaado marwalba waxa xayawaankeenu sameynayo, si loo ogaado cida guriga imaaneysa marwalba ama si fudud sida Nidaam qaylo-dhaan ah oo aan qaali ahayn.\nSannadihii ugu dambeeyay, Nest wuxuu noqday mid ka mid ah soo saarayaasha ugu wanaagsan aaladahaan, xitaa in ka badan tan iyo tan ka mid noqday Google. Ahaanshaha aalad ku xiran internetka, waxaan ka heli karnaa meel kasta oo aan dooneyno. Si kastaba ha noqotee, ikhtiyaarkan waa inuu heli karaa oo kaliya mulkiilaha hadda jira, oo uusan aheyn kuwa asal ahaan iibsaday, cidda ay u suurtagashay ilaa hadda.\nIsla marka warkan la sii daayo, Google wuxuu si dhakhso leh u bilaabay a otomaatig otomaatig ah oo hagaajinaya dhibaatadan. Arrintaan weyn ee amniga waxaa arkay milkiile hore oo kaamirada caanka ah Nest Cam Gudaha, kamarad aan ku falanqeyno Actualidad iPhone. Sida muuqata milkiilahan ayaa ku xiray kamaraddiisa xarunta Wink smart-home.\nInaad wali kuxirantahay xarunta Wink, milkiilaha asalka ah wali wuxuu marin uheli karaa fiidiyaha taas oo soo saartay kaamiradii uu horey u iibiyay, in kasta oo uu dhowr jeer dib u bilaabay si dhammaan xogta loo tirtiro. Taasi waa, haddii, halkii laga heli lahaa taxanaha fiidiyowga, kaliya qabashada la qaado dhowr ilbiriqsi kasta ayaa la muujiyaa.\nDhibaatadu waxay tahay qalabka Nest Cam Gudaha, Bannaanka, iyo Dropcam ma haysatid ikhtiyaar aad dib ugu dejiso warshad heerka qalabka iyo softiweerka, waa ikhtiyaar ay qasab ku tahay qalab kasta.\nHalkii aad ka bixin lahayd ikhtiyaarkaas, hawsha dib-u-dejinta waxay ka kooban tahay kaameradda ka saar koontada ay la xiriirto, xilligaas waa inaysan u oggolaan marintiisa mulkiilaha asalka ah, hase yeeshee koontada Wink ayaa sii waday inay sii wado marin u helka\nWadada buuxda ee maqaalka: Wararka IPhone » iPhone » dhowr » Kaamirooyinka gacanta labaad ee Nest ayaa wali heli kara milkiilayaashii hore


Ku simaha Madaxweynaha dalka oo kulan la yeeshay wefdi ka socda Qaramada Midoobay”SAWIRRO” – Radio Muqdisho\nKulanka maanta gudoomiyaha Baarlamaanka Jamhuuriyada Federaalka Soomaaliya ahna ku simaha Madaxweynaha dalka uu la qaatay xubno ka socday Qaramada Midoobay oo uu hogaaminayo madaxa hay’adda Barnaamijka Horumarintya Qaramada Midoobay u qaabilsan Soomaaliya ayaa waxaa looga hadlay sidii Qaramada Midoobay ay uga qeyb qaadan laheyd horumarinta Baarlamaanka Soomaaliya iyo Baarlamaanada maamul goboleedyada dalka.\nKulanka ayaa ka dib ayaa waxaa si wada jir ah warbaahinta qaranka ula hadlay gudoomiiyaha Baarlamaanka ahna ku simaha Madaxweynaha dalka Mudane Maxamed Sheekh Cismaan “Jawaari” iyo madaxa hay’ada UNDP Soomaaliya.\nMadaxa Barnaamijka Horumarinta Qaramada Midoobay u qaabilsan Soomaaliya George Conway ayaa ugu horeyn sheegay in Qaramada Midoobay ay diyaarisay mashqruuc lagu horumarinayo Baarlamaanka Soomaaliya iyo kan maamul goboleedyada dalka.\nGudoomiyaha Baarlamaanka ahna ku simaha Madaxweynaha Jamhuuriyada Federaalka Soomaaliya Mudane Maxamed Sheekh Cismaan ‘’Jawaari’’ayaa sheegay in wafdigan ka socday Qaramada Midoobay ay la saxiixdeen mashruuc ku saabsan horumarinta Baarlamaanka Soomaaliya iyo Baarlamaan goboleedyada Soomaaliya.\n“Waxaa noo suurtagashay in aan la saxiixno heshiis lagu horumarinaayo Baarlamaanka federaalka iyo kan maamulada dalka hay’adda UNDP waana markii ugu horeysay oo heshiis lagu taageeraayo Baarlamaanka Soomaaliya” ayuu yiri Jawaari.\nGudoonka sare ee Baarlamaanka Soomaaliya ayaa dadaal ugu jira dardar gelinta howlaha Baarlamaanka Soomaaliyeed iyadoo taasi ay qeyb ka tahay gaarida hiigsiga sanadka 2016-ka.\nGolaha Wasiirada oo ka doodaya qorshaha Xukuumadda ee 100-ka Maalmood "SAWIRRO"


Sheekh Cabduqaadir Nuur Faarax oo gaaray Magaalada Nairobo ee caasimada dalka Kenya\nSheekh Cabdulqaadir Nuur Faarax oo ka mid ah culimada dalka Soomaaliya kuna nool magaalada Garoowe ayaa waxaa uu safar ku gaaray magaalada Nairobi ee caasimada dalka Kenya , Shiikh Cabdulqaadir Nuur ayaa intii uusan ka tegin deegaanada Puntlland waxaa uu isaga iyo culimo kale ay safar dacwo ku gaareen degaano ka tirsan Gobolka Mudug , Nugaal iyo Gobolka Bari.\nAllaha dhowree Sheekh Cabdulqaadir Nuur Faarax ayaa towjiihaad iyo muxaadaraad u jeediyey ardayda dhigta Dugsiga Sare eé Cumar Samatar ee ku yaal magaalada Gaalkacyo ee xarunta Gobolka Mudug. Fadiilatu Sheekh Cabdulqaadir Nuur Faarax ayaa ku waaniyey ardayda in ay ka faa’iidaystaan waqtigooda ayna bartaan diinta Islaamka kana fogaadaann wax kasta oo khilaafsan sunadii Nebigeena Maxamed Naxariis iyo Nabad gelyo korkiisa ha ahaatee , Shiikh Cabduqaadir Nuur Faarax ayaa dhalinyarada uga digay in ay ku mashquul aan xumaanta iyo macaasi’da wuxuuna aad ugu tirtirsiiyey barashada diinta Islaamka.\nSh.Cabduqaadir Nuur Faarax ayaa waxaa safarkiisa Dacwo ku weheliyey Sheekh Axmed Cabdisamad iyo Sh.Cabdi Qani Qorane, culimada ayaa intii ay ku sugnaayeen magaalada Gaalkacyo waxaa ay muxaadaraad iyo towjiihaad ay ka jeedi yeen Masjidka Ramadaan, Masjidka Nuuru-Yaqiin, Masjidka Salaaxu-Diin & Masjidka Abu-Hureyra, waxaa ayna sidoo kale booqdeen Dugsiyada maadiga iyo kuwa diiniga ah.\nCulimada iyo ducaada ayaa waxaa kale oo ay safar dacwo ku soo mareen degmooyinka Burtinle iyo Goldogob oo ka mid ah goballada Mudug iyo Nugaal, waxa ayna la kulmeen dhalinyarada, waxgaradka iyo ducaada oo ay ula kulmeen qaabab kala gedisan, iyagoo sidoo kale si toos ah uga hadlay masaajidyada, waxa ayna ka hadleen dacwada iyo sida ay muhiim u tahay in la dardar geliyo.\nCulimada ayaa waxaa kale oo safar dacwo ay ku gaaray magaalada Boosaaso ee xarunta Gobolka Bari , culimada ayaa waxaa ay maalmihii la soo dhaafay ay wadeen muxaadaraad iyo towjiihaad loo jeedinayo bulshada Soomaaliyeed ee ku nool degaanada Puntlland si looga wacyi galiyo xumaanta iyo akhlaaqda xun ee khilaafsan Islaamka.\nMagaalada Nairobi ee caasimada dalka Kenya ayaa waxaa maalmo ka hor safar ku gaaray Sh.CabdiNaasir Xaaji Axmed oo ka mid ah culimada dalka Soomaaliya ku nool magaalada Laascaanood ee xarunta Gobolka Sool , Sheekh Cabdinaasir ayaa waxaa uu muxaadaro qiimo gal ah ka jeediyey Masjidka Abu Bakar Al-Sidiiq waxaana Sheekhu uu muxaadaradiisa uga hadlay manhajka Ahlu Suna ee Taskiyada Nafta.\n8 comments on “Sheekh Cabduqaadir Nuur Faarax oo gaaray Magaalada Nairobo ee caasimada dalka Kenya”\nSalman on April 17, 2012 at 9:45 am said:\nAl-shaykh al waalid , sheekh cabduqadir nuur farax. Ilahayow ku barakee oo cimrigaga daaco ka ku dheereyo. Waxan xasuusta duruustii iyo muxadarooyinkisii qiimiga badnaa ee masjidu Ramadan ka jeedin jiray .\nAbdinasir on April 16, 2012 at 11:49 pm said:\nMaashaa Allaah Ilaahay dartiis ayaanu u jecelnahay Fadiilatu sheykh al-waalid Sh.Cabdulqaadir Nuur Faarax, Ilaahay ha xifdiyo isaga ehelkiisa iyo culumadeena kale ee tirada badan, cilmigoodana hanagu anfaco,Allaahuma aamiin.\nabuu cabdalla on April 15, 2012 at 6:51 pm said:\nalcalaamah al’waalid shiikh c/dulqaadir nuur faarax alaah haxafido.\nwaa shikh rabaani ah oo u hibeeyey cimrigiisa ugaar gaarida diinta alle\nalaahu akbar culimada laah ha noo xifdiyo dhamaanteed\nhassan ahmed on April 15, 2012 at 6:10 pm said:\nilaahay ha inoo barakeeyo culumadeena soomaali hadii aan nahayna ixtiraamka culumada waa nalooga fiicanyahay marka culumada aynu ixtiraamnu sheekhana aniga ma aqaano laakiin magaciisa ayaan in badan maqlaa reer kenya ayaan ahay hadana wadanka waan kamaqanahay wax barasha ayaan ku maqanahay iima suurta galeyso in aan arko ayaan filayaa lakiin ilaahay hadii uusan aduunka nagu kulmin in uu janada nagu kulmiyo ayaan rajeynayaa wcww\nNadiirahmed2@hotmail.com on April 15, 2012 at 4:12 pm said:\nMaash Allaah : Alloow Xifdi Fadiilat Al Waalid Sheekh Cadbi Qadir Nuur Faarx iyo walaalaha kale dhammaantood\nabuucabdullahi on April 15, 2012 at 11:36 am said:\nShiikh C/qadir Allah ha xifdiyo waa Aabe waalid ah oo umadu usoo hirato. Ilaahow noo xifdi.\nhassan on April 15, 2012 at 11:00 am said:\nmaasha alah sh. cabdulqaadir alaha\nwaxan jeclahay halgann on April 15, 2012 at 9:43 am said:\nmashaa allah mashaa allah ilahoow noo xifdi sheekheena soomaliyeed cimrigiisana noo dheeree camalna kudheere e mida kale webka Halgan.net ajarka way heli doona inshaa allaah walaalaha ka shaqeeyo walaalaha waan u duceyaa mar walba.